09.12.2018 u 10:44\nAna Brnabić od sutra u Češkoj i Slovačkoj\nPremijerka Srbije Ana Brnabić posetiće sutra Češku a prekosutra Slovačku, saopšteno je iz Vlade. Brnabićeva će se se u Pragu sastati s predsednikom Milošem Zemanom, premijerom Andrejem Babišem i predsednicima oba doma češkog parlamenta. U planu je i potpisivanje sporazuma dve vlade o regulisanju starog klirinškog duga, što će u ime Srbije učiniti ministar finansija Siniša Mali koji je deo delegacije, prenosi Beta. U utorak u Bratislavi planirani su sastanci s predsednikom Andrejem Kiskom i premijerom Peterom Pelegrinijem. Premijerki Srbije će u slovačkom MUP-u biti predstavljena iskustva u oblasti elektronske uprave, modernizaciji administracije i sajber bezbednosti, a poseta će biti završena obilaskom izložbe naivnog slikarstva Slovaka iz Kovačice.\n07.12.2018 u 12:41\nBratislava - Slovački ministar spoljnih poslova Miroslav Lajčak povukao je svoju ostavku, koju je podneo zbog negativnog stava njegove zemlje u vezi sporazuma UN o migracijama. Lajčak je u saopštenju naveo da je promenio mišljenje nakon što je dobio podršku premijera Petera Pelegrinija, predsednika Andreja Kiska i mnogih drugih, javlja agencija AP a prenosi Tanjug. Lajčak je svoju odluku o ostavci objavio prošle sedmice, nakon što su slovački poslanici većinom odbacili sporazum UN.\n19.11.2018 u 21:18\nSlovačka planira nabavku F-16\nBRATISLAVA - Slovačka planira nabavku 14 američkih aviona F-16V, kao zamenu za svoje Migove-29, saopštio je državni sekretar Ministarstva odbrane Slovačke Robert Ondrejčak, dodajući da ovaj potez za cilj ima i da udalji Slovačku od Rusije. „Prekinućemo stvar što je pre moguće. Najbitnija veza s Rusijom jesu Migovi-29, koji se i dalje proizvode u Rusiji i zbog toga donosimo odluku o F-16”, rekao je Ondrejčak na marginama Međunarodnog bezbednosnog foruma u Halifaksu, prenosi sajt „Difens njuz”. On je istakao da će Slovačka uskoro dobiti pet helikoptera UH-60M „Crni jastreb”, kao zamenu za ruske helikoptere Mi-17, prenosi Tanjug. Državni sekretar je istakao da će kupovina američke vojne tehnike ojačati slovačku geopolitičku poziciju i stratešku vezu. Slovačka je članica NATO-a od\n28.10.2018 u 17:37\nVojnom paradom u Pragu obeležena stogodišnjica zemlje koja odavno ne postoji\nPRAG – Pred češkim i slovačkim državnim vrhom i kroz špalir hiljada građana Praga, bez obzira na kišu, danas je u češkoj prestonici defilovala najveća vojna parada u novijoj istoriji te zemlje, u čast 100. godišnjice Čehoslovačke, zajedničke države Čeha i Slovaka, zemlje koje već četvrt stoleća nema. Ispred tribine na Evropskom bulevaru na kojoj su uz Čeha, predsednika Češke Miloša Zemana, rame uz rame stajala dvojica Slovaka, slovački premijer Peter Pelegrini i češki premijer Andrej Babiš, prošlo je oko 3.500 pripadnika Češke armije i policije, carine, vatrogasaca i ostalih pripadnika tzv. integrisanog spasilačkog sistema Češke, prenosi Beta. Aplauzom su dočekani policijski i vojni kinolozi sa psima iz inostranih misija i konjičke jedinice policije na kladrupskim belcima i vrancima,\n27.09.2018 u 19:50\nPrva hapšenja za ubistvo novinara u Slovačkoj\nBratislava – Nakon sedam meseci istrage brutalnog ubistva slovačkog istraživačkog novinara Jana Kucijaka i njegove verenice, slovačka policija uhapsila je juče ujutru osam osoba. Među njima bi, prema nezvaničnim informacijama slovačkih medija, „Denjika N” i agencije TASR, trebalo da bude ubica i ljudi koji su mu u ubistvu pomagali, prenosi Beta. „Pre nekoliko minuta jedinica NAKA uhapsila je osobe osumnjičene za nasilna krivična dela. Trenutno se obavljaju pretresi”, saopštila je rano juče ujutru, bez daljih detalja, slovačka policija. Prema saznanjima „Denjika N”, uhapšeno je osam osoba, među kojima je i ubica koji je krajem februara brutalno likvidirao u njihovoj kući u selu Velka Mača Kucijaka, koji se bavio istraživanjem korupcije i veza slovačkih zvaničnika sa tajkunima i italijanskom i\n11.07.2018 u 14:38\nSlovačka od SAD kupuje 14 aviona F-16\nBRATISLAVA - Slovačka vlada odobrila je plan Ministarstva odbrane o kupovini vojnih aviona F-16 od Sjedinjenih Američkih Država. Kako prenosi AP, Slovačka će kupiti 14 aviona kojima će zameniti zastarele avione sovjetske proizvodnje „MiG-29”. Slovačka je imala i ponudu Švedske, ali se ipak odlučila za avione iz SAD. Slovački ministar odbrane Peter Gajdoš je izjavio da je američka ponuda bila bolja „u svim aspektima” i da je „najbolje moguće rešenje”. Gajdoš je naveo da je američka vlada spremna da potpiše ugovor sa Slovačkom. Zasad nije poznato kada će avioni biti dopremljeni Slovačkoj. (Tanjug)


Najveća američka grupacija avio-prevoznika saopštila je da podržava američku Administraciju za sigurnost u saobraćaju (TSA) u pogledu merenja telesne temperature putnika i zaposlenih koji dolaze u kontakt s klijentima tokom pandemije virusa korona.\nGrupacija Airlines for America, koja predstavlja najveće američke avioprevoznike, među kojima su American Airlines, United Airlines, Delta Air Lines i Southwest Airlines, saopštila je da će merenja "osigurati dodatnu zaštitu putnika, kao i zaposlenih u avionima i na aerodromima", piše Seebiz.\nMerenje temperature osiguraće dodatno poverenje javnosti koje je bitno za ponovno pokretanje avio-saobraćaja i privrede, dodali su.\nAmerički zvaničnik rekao je u subotu da odluka o tome da li će merenje temperature biti obavezno nije doneta, nego da je to pitanje tema opsežnih razgovora između vladinih agencija i američkih avio-prevoznika. Dodao je da bi odluka mogla biti donesena već početkom sledeće nedelje.\nTelesna temperatura isprva bi se mogla meriti u najvećim američkim aerodromima, no još se ne zna kakav će biti postupak vlade u slučaju da neko ima povišenu temperaturu te mu bude zabranjeno ukrcavanje na let.\nAmerički zvaničnici kažu da merenje temperature ne bi eliminisalo rizik od koronavirusa, ali bi moglo delovati kao način odvraćanja od putovanja ljudi koji se osećaju loše.


SVESKE ZA OSNOVCE, U ŠKOLAMA REALIZACIJA INFRASTRUKTURNIH PROJEKATA | | Trebinje Danas\nSVESKE ZA OSNOVCE, U ŠKOLAMA REALIZACIJA INFRASTRUKTURNIH PROJEKATA\nGrad Trebinje će učenicinima tri trebinjske osnovne škole, od drugog do devetog razreda, pokloniti 3.700 svesaka, ukupne vrijednosti 9.000 KM, a u ovim obrazovnim ustanovama u toku je i realizacija infrastrukturnih projekata za dobrobit djece i zaposlenih, potvrdio je gradonačelnik Luka Petrović.\nPetrović je, nakon razgovora sa direktorima osnovnih škola, rekao novinarima da su sveske posebno dizajnirane za djecu - na koricama su detalji Trebinja, kao i karta Republike Srpske, dok su na unutrašnjoj strani napisani himna "Moja Republika" i raspored časova. Gradonačelnik je napomenuo da je sa direktorima dogovoren način raspodjele svesaka za učenike.\n"Djeca koja pohađaju područna odjeljenja dobiće po tri, učenici čiji su jedan ili oba roditelja nezaposleni dobiće po dvije i djeca čiji su roditelji zaposleni dobiće po jednu svesku. Opredijelili smo se da se sva djeca upoznaju o znamenitostima Trebinja, da znaju našu himnu i mnogo drugih stvari koje su značajne za mjesto u kojem žive", rekao je Petrović.\nOn je podsjetio i na infrastrukturne projekte u trebinjskim osnovnim školama, napominjući da Vlada Republike Srpske i grad sa po 50 procenata finansiraju izgradnju zida oko škole "Jovan Jovanović Zmaj", ukupne vrijednosti 50.000 KM.\n"Podnijeli smo Vladi Republike Srpske i zahtjev za rekonstrukciju poda sportske sale u Osnovnoj školi `Sveti Vasilije Ostroški` u Gorici, ukupne vrijednosti 65.000 KM, gdje bi učešće grada Trebinja bilo od 30 do 50 procenata", rekao je gradonačelnik. Petrović je dodao da se trenutno izvode radovi i u Osnovnoj školi "Vuk Karadžić" u Policama na rekonstrukciji sistema grijanja, gdje će se ubuduće koristiti pelet kao energent, a ne lož ulje koje je mnogo skuplje.\n"Želimo da na ovaj, ali i druge načine podržimo osnovne škole", rekao je Petrović i dodao da je Gradska uprava spremna na sve vrste pomoći. Direktori škola zahvalili su gradonačelniku na razumijevanju i na spremnosti da zajednički rješavaju sve probleme. Direktor Osnovne škole "Vuk Karadžić" Dragan Mrdić istakao je da Gradska uprava kroz različite programe nastavlja da pomaže osnovne škole, posebno roditelje i učenike u poručnim školama. "Važno je da se rješavaju infrastrukturni problemi i da se u svakoj školi popravlja ambijent i stvaraju bolji uslovi za rad i učenje", rekao je Mrdić. Učenici prvih razreda trebinjskih osnovnih škola, od grada Trebinja dobiće poseban poklon za prvi dan škole.


Vuk Jeremić isključen iz DS : Nadlanu.com\nVuk Jeremić isključen iz DS\nObjavljeno 14. feb 2013. / 19:30:37\nVuk Jeremić nije izneo svoj stav da li će vratiti poslanički mandat, na šta ga obavezuje odluka Glavnog odbora DS, prema kojoj to treba da učine svi ministri iz prethodne Vlade Srbije. Jeremić je uporno ponavljao da će mandat zadržati jer namerava da se po povratku iz Njujorka, gde je na funkciji predsednika Generalne skupštine UN, aktivno uključi u skupštinski život.\nPredsednik DS Dragan Đilas je krajem novembra, kada je preuzeo čelno mesto demokrata, pozvao sve poslanike koji su u prethodnoj vladi bili ministri da vrate poslaničke mandate.\nČlanovi Izvršnog odbora i njegov predsednik Dušan Elezović nisu želeli da novinarima ispred sedišta stranke u Krunskoj ulici daju nikakve detalje o današnjoj sednici tog tela, navodeći da će po njenom završetku biti prosleđeno saopštenje.\nBivši ministar poljoprivrede Dušan Petrović nedavno je isključen iz stranke pošto je odbio da vrati mandat, dok je Jeremiću dato više vremena da odluči, budući da trenutno nije u zemlji.\nI dok se vrh DS-a priprema za sednicu Izvršnog odbora, Vuk Jeremić u Njujorku predsedava na godišnjem međureligijskom dijalogu koji se održava u Generalnoj skupštini UN.\nStatutarna komisija DS odbila je danas žalbu Dušana Petrovića i potvrdila prvostepenu odluku Izvršnog odbora DS o njegovom isključenju, piše Blic i dodaje da on više i definitivno nije član ove stranke.\ndemokratska strankadušan petrovićvuk jeremić


Jan 11, 2021 - LAJKOVAC NA DLANU\nPrema danas prispelim podacima Doma zdravlja Lajkovac, na području opštine Lajkovac 8. januarara evidentirano je 9 novopozitivnih na korona virus, 9. januara 5 novih slučajeva zaražavanja i juče, 10. januara 2 novoobolela. U prvoj dekadi januara, na ovom području obolela je 41 osoba. Jedno je sigurno, broj obolelih od korona virusa je vidno u trendu smanjenja. Prema današnjim zvaničnim podacima Zavoda za javno zdravlje Valjevo, u Kolubarskom okrugu novoobolelih je 35, pri čemu je u Lajkovcu dvoje novoobolelih, što svedoči o smenjenju broja obolelih i na nivou okruga. Prema zvaničnim…\nAutoputevi i svi državni putevi prvog i drugog reda, kao i prilazi graničnim prelazima i planinskim centrima su prohodni za saobraćaj, saopštilo je Javno preduzeće „Putevi Srbije. Slična situacija je i u opštini Lajkovac, s tim što su putevi prvog prioriteta čišćeni već dva puta, nakon čega se prešlo na čišćenje puteva drugog prioriteta, a na ruku ide i prestanak padavina. Zimsko održavanje na području lajkovačke opštine povereno je i ove sezone proverenom lajkovačkom komunalnom preduzeću, koje se već pokazalo potpuno na visini tog zadatka.Zimska služba JP “Gradska čistoća” je…\nU okviru akcije „Posadi svoj hlad”, u organizaciji Zelenog razvojnog centra uz finansijsku podršku Misije OEBS, blizu tri i po hiljade građana opštine Lajkovac glasalo je za besplatne sadnice belog jasena. Opština Lajkovac je sa izglasanim ciljem od 1% stanovnika obezbedila prolećnu podelu sadnica belog jasena, u okviru akcije “Posadi svoj hlad”, a pored besplatnih sadnica, Opština Lajkovac ima priliku da dobije i stanicu namenjenu automatskom merenju kvaliteta vazduha. Ne samo da je ispunjen cilj, da glasa 1% stanovništva, ili 158 stanovnika, već je u glasanju učestvovalo preko 20%, odnosno…


Izvor: Radio 021, 03.Avg.2020, 20:41\nOd početka epidemije, pa zaključno sa današnjim danom, u Subotici je registrovano 310 osoba pozitivnih na virus korona, saopštio je Gradski štab za vanredne >> Pročitaj celu vest na sajtu Radio 021 << situacije u tom gradu.\nU Opštoj bolnici trenutno su na lečenju 94 pacijenta, koji imaju upalu pluća i srednje su do teške kliničke slike, dok se u kovid jedinici intenzivne nege trenutno nalazi sedam pacijenata, od kojih je četvoro na mehaničkoj ventilaciji.\n"Samo tokom vikenda, uključujući i petak, imali smo preko 65 pregleda u respiratornoj ambulanti, od toga je jedna trećina pacijenata primljena na bolničko lečenje, dakle preko 20, što smatramo visokim i nezadovoljavajućim brojem. Očekujemo pad broja zaraženih, ukoliko se sve preventivne mere budu poštovale", kazala je dr Gordana Krtinić, epidemiolog Opšte bolnice Subotica.\nUpozorila je da bez učešća svakog građanina i uz poštovanje mera, zdravstveni sistem u Subotici neće moći da održi situaciju da zbrine sve pacijente kojima je to potrebno.\n"Fluktuacija pacijenata koji zahtevaju intenzivno lečenje ili ih vraćamo na odeljenje je nekoliko puta u toku dana. Trenutno je sedam pacijenata u jedinici intenzivne nege, od toga su četiri pacijenta na mehaničkoj ventilaciji, a od njih se troje nalazi na neinvazivnoj mehaničkoj ventilaciji, dok je jedan pacijent na respiratoru", precizirala je dr Krtinić.\nPrema podacima Zavoda za javno zdravlje Subotica, broj pozitivnih u tom gradu od početka epidemije je 310, a na teritoriji Severnobačkog okruga, od početka epidemije su ukupno 384 osobe obolele od virusa korona.\nOd početka epidemije, na teritoriji grada Subotica zabeleženo je 12 smrtnih ishoda koji se mogu dovesti u vezu sa virusom kovid-19, dok je na teritoriji Severnobačkog okruga broj smrtnih ishoda 14.\nSrbijaDanas.com: KORONA I DALJE DIVLJA U OVOM GRADU NA SEVERU SRBIJE: Broj obolelih porastao za 54 u odnosu na prošlu nedelju


08.10.2018 u 13:04\nKim pozvan da poseti Rusiju\nMoskva – Ruski zvaničnici pozvali su severnokorejskog lidera Kima Džonga Una da poseti Rusiju, ali mesto i vreme posete još nije utanačeno. To je danas novinarima rekao portparol Kremlja Dmitrij Peskov, navodeći da vreme i mesto sastanka tek treba da bude dogovoreno, javlja Rojters, a prenosi Tanjug. Prethodno je južnokorejski predsednik Mun Džae-in izjavio da očekuje da severnokorejski lider uskoro poseti Rusiju, a kineski predsednik Si Đinping Severnu Koreju, u kontekstu globalnog diplomatskog napora za rešavanje nuklearne krize. Mun je ovo rekao dan posle sastanka američkog državnog sekretara Majka Pompea i Kima u Pjongjangu, na kom je bilo reči o denuklearizaciji, kao i planiranju novog sastanka severnokorejskog lidera i američkog predsednika Donalda Trampa.\nSevernokorejska zastava, redak prizor čak i u azijskim zemljama, stajala je juče ravnopravno pored američke, dok su Kim Džon Un i Donald Tramp, lideri zemalja koje su tehnički još u ratu, potpisivali zajedničko saopštenje, predstavljeno kao prvi korak u pravcu trajnog mira na Korejskom poluostrvu. Vođa DNR Koreje obećao je da će raditi na potpunoj denuklearizaciji poluostrva, a američki predsednik obavezao se da će pružiti bezbednosne garancije dugogodišnjem neprijatelju SAD. U potpisanom dokumentu samit se opisuje kao istorijski i epohalan, što svakako jeste, jer su se prvi put sastali američki predsednik i severnokorejski vođa. Međutim, kako nema detalja o tome šta potpisana obećanja konkretno podrazumevaju, analitičari ocenjuju da su rezultati više simbolični nego opipljivi i da se mirovni\n11.06.2018 u 15:52\nSINGAPUR – Svet je ponovo video obezbeđenje severnokorejskog lidera Kim Džong Una dok su u crnim odelima trčali oko njegovog automobila u Singapuru, gde će se sutra sastati sa američkim predsednikom Donaldom Trampom. Kako je preneo Bi-Bi-Si, oni su mnogo više od spektakla jer kada je u pitanju bezbednost njihovog lidera, Severna Koreja ne prepušta ništa slučaju. Kada se nalazi u Severnoj Koreji Kimovo obezbeđenje deluje u tri različite linije oko njega, dok je u Singapuru obezbeđenje modifikovano. Oni koji trče pored Kimove limuzine i hodaju pored njega su deo Kancelarije 6 centralne partije, poznate kao Glavna kancelarija ađutanata. Oni se regrutuju iz Korejske narodne armije, moraju da budu iste višine kao lider, da imaju dobar vid, da dobro gađaju, pucaju iz pištolja i bave\n11.06.2018 u 11:04\nSEUL - Američki predsednik Donald Tramp razgovarao je telefonom sa južnokorejskim kolegom Mun Džae-in, dan pre istorijskog samita sa liderom Severne Koreje, saopšteno je iz rezidencije južnokorejskog predsednika, takozvane Plave kuće. U saopštenju se ne navode detalji razgovora, ali se najavljuje da će biti održan brifing o telefonskom razgovoru lidera SAD i Južne Koreje. Južnokorejske novinska agencija Jonhap navodi da su dva lidera razgovarala o pitanjima denuklearizacije, prenosi Rojters. Tramp boravi u Singapuru, gde će se sutra sastati sa severnokorejskim liderom Kim Džong-unom na samitu čiji je cilj da se Kim ubedi da odustane od nuklearnog naoružanja. (Tanjug)


eKapija | Slobodan Cvetković, direktor "Novosadskog sajma" - Unapređenjem usluga i inovacijama privlačimo nove izlagače i posetioce\nIzvor: eKapija | Sreda, 24.02.2016.| 13:39\nSlobodan Cvetković, direktor "Novosadskog sajma" - Unapređenjem usluga i inovacijama privlačimo nove izlagače i posetioce\nSajmovi su ogledalo privrede, a ekonomska kriza u određenoj meri jeste uticala na obim i kvalitet manifestacija koje priređujemo. Ipak, može se uočiti da su pojedine oblasti pogođene ekonomskom krizom u manjoj meri, kakav je recimo slučaj sa poljoprivredom, tako da je naša najvažnija priredba sačuvala tržišnu poziciju na mapi poljoprivrednih sajmova u Evropi. Poslovni rezultati i reputacija "Novosadskog sajma" svakako jesu mera uspeha, ali ne i naša svrha postojanja. Zato snažna i jasna vizija, maksimalan doprinos zaposlenih, klima poverenja i razumevanja, čine da "Novosadski sajam" bude u pravom smislu brend formiran u svesti potrošača.\nOvako Slobodan Cvetković, direktor "Novosadskog sajma", opisuje trenutnu poziciju kompanije u svetlu ekonomske krize koja je pogodila i organizatore priredbi, kao i izlagače i posetioce sajmova. U razgovoru za "eKapiju" on govori o poslovnim rezultatima u prethodnoj godini, planovima i manifestacijama tokom 2016, iskorišćenosti sajamskih kapaciteta i mogućem izmeštanju sa sadašnje lokacije.\neKapija: Kakvi su bili poslovni rezultati "Novosadskog sajma" u 2015. godini?\n- "Novosadski sajam" je tokom 2015. poslovao mnogo bolje u odnosu na prethodnu godinu. Probleme u finansijskom poslovanju još otklanjamo i očekujem da će potpuna stabilizacija poslovanja biti postignuta do Međunarodnog poljoprivrednog sajma 2017. godine. Jedna od mera koja je sprovedena je smanjenje broja zaposlenih. Prošle godine je, primenom koncepta tehnološkog viška, broj zaposlenih smanjen za 32. Ukupno ih je manje za 40, pa je sada na "Novosadskom sajmu" 138 zaposlenih. Smanjenje broja zaposlenih bilo je nužno, jer smo 2014. godinu završili sa poslovnim gubitkom od 38 miliona dinara. Ostvareni prihodi nisu omogućavali finansiranje poslovnih aktivnosti, a veliko investiranje u stalnu imovinu i povećanje kratkoročnih obaveza, stvorilo je probleme u finansiranju tekućeg poslovanja.\nKako bi se obezbedila sredstva za finansijsku konsolidaciju i poslovanje, "Novosadski sajam" je uzeo kredit od 1,2 mil EUR, od kojih je 800.000 EUR već iskorišćeno, a za preostali iznos potrebna je saglasnost Vlade Srbije - za uspostavljanje hipoteke. Sve obaveze se izmiruju na vreme, finansijska konsolidacija će biti nastavljena, a cilj je da se posluje stabilno i povećaju poslovni prihodi. U 2015. godini "Novosadski sajam" je bio domaćin za 190.000 posetilaca, samo na događajima koje smo organizovali. Održano je 12 priredbi u osam termina, na kojima se predstavilo više od 2.000 izlagača. U Kongresnom centru "Master" održano je više od 160 događaja, koji su takođe imali brojnu posetu.\neKapija: Kakvi su planovi i očekivanja za ovu godinu? Hoće li biti nekih značajnijih projekata i investicija tokom 2016?\n- Stalni razvoj i kreiranje sajamskih i kongresnih događaja koji uvek pružaju dodatnu vrednost poslovnim partnerima uvrstili su "Novosadski sajam" na mapu značajnih sajamskih i kongresnih institucija. Kako bismo otvorili vrata novim izlagačima i ponudili nove sadržaje posetiocima, tokom 2016. godine, između ostalog, uvodimo novu priredbu, ali i unapređujemo usluge za izlagače i posetioce. Nova priredba na "Novosadskom sajmu" je Izložba opreme za ribolov i aktivan boravak u prirodi, koja će pod nazivom "Fishing Show" biti održana od 17. do 20. marta. Akcenat je na novitetima u opremi za ribolov i aktivan boravak u prirodi, kao i na predstavljanju trendova za predstojeću ribolovnu sezonu. Izlagački deo upotpuniće stručna predavanja i takmičenja za ribolovce.\nPrateći trendove, "Novosadski sajam" unapređuje i usluge. Od ove godine izlagači i posetioci imaju besplatan Wi-Fi i mobilnu aplikaciju u krugu sajma na svim priredbama. Na aplikaciji će biti podaci o svim izlagačima, kao u katalogu. Omogućena je i direktna komunikacija izlagača sa posetiocima tokom i posle Sajma, kao i personalizovano oglašavanje. Posetioci mogu da pretražuju izlagače po robnim grupama ili nazivu kompanije, ali i da se lakše snalaze na sajmištu, uz upotrebu mobilnog telefona, tableta ili laptopa. Pristup aplikaciji biće omogućen zahvaljujući Wi-Fi sistemu koji je postavljen na celom sajmištu.\neKapija: Koje manifestacije posetioci "Novosadskog sajma" mogu očekivati ove godine?\n- Sajamska godina počeće Međunarodnim danima energetike i investicija 10. i 11. marta. Na manifestaciji koju organizuju Centralno-evropski forum za razvoj - CEDEF, Sekretarijat za energetiku i mineralne sirovine AP Vojvodina i "Novosadski sajam" biće obrađene sve najaktuelnije teme iz oblasti energetske efikasnosti, obnovljivih izvora energije i zaštite životne sredine. Pored toga, u saradnji sa kompanijom "Color press group" pripremamo i panel "Energetske perspektive i izazovi", na kojem se očekuje učešće predsednika Vlade Republike Srbije Aleksandra Vučića i ministra rudarstva i energetike Aleksandra Antića. Uz to, ove godine na toj manifestaciji uveden je segment građevinarstva.\nPosle "Fishing Show"-a u martu, april će obogatiti Salon knjiga i Izložba umetnosti "Art Expo" (od 12. do 18. aprila). Najznačajnija priredba "Novosadskog sajma" i najveći agrobiznis događaj u ovom delu Evrope – Međunarodni poljoprivredni sajam, biće održan od 14. do 20. maja i promovisaće proizvode i usluge iz više od 60 zemalja. Zemlja partner 83. međunarodnog poljoprivrednog sajma je Italija.\nDo kraja godine biće organizovani i Međunarodni sajmovi "Lorist", sajmovi Turizma i Konjarstva i sersana, krajem septembra i početkom oktobra. Sajam automobila održava se u oktobru, a novembar je rezervisan za Sajam obrazovanja "Putokazi" i Izložbu zlatarstva i časovničarstva "Sjaj".\neKapija: "Novosadski sajam" ima dugogodišnju tradiciju i ugled širom sveta. Koliko i šta se još može učiniti kako bi Sajam bio još poznatiji i privukao još veći broj izlagača?\n- Strateško opredeljenje "Novosadskog sajma" usmereno je na unapređenje ponude prema dosadašnjim poslovnim partnerima, kao i na osmišljavanje i realizaciju sadržaja koji bi mogli da privuku nove klijente. Uz to, inoviranjem sajamskih sadržaja i uvođenjem aktuelnih tema, prezentacijom novih proizvoda, ideja i projekata, privlačimo nove izlagače i posetioce. Poseban doprinos kvalitetu sajamskih manifestacija ostvaren je uvođenjem programskih saveta u kojima su predstavnici vlasti, privrede, nauke i struke, odnosno stejkholderi iz oblasti kojom se manifestacija bavi. Na taj način učesnici se dugoročno vezuju za Sajam. Pored toga, verujemo da će kroz stalno unapređenje usluga i ponude, agresivnijim pristupom u oblasti kongresnih aktivnosti, i uvođenjem novih priredbi i događanja, udeo "Novosadskog sajma" u sajamskoj industriji jugoistočne Evrope biti znatno veći.\neKapija: Šta je, po Vašem mišljenju, osnovna vrednost Sajma koja će omogućiti da on i u budućnosti ima značajnu ulogu?\n- Organizatori sajmova izlagačima ne prodaju samo prostor, već celokupan doživljaj događaja. Tu činjenicu na umu treba imati stalno, pošto izlagač nije u prilici da proba ono što "kupuje", jer sajamske kuće prodaju uglavnom obećanje. Obećava se klijentu jedan odlično organizovan događaj, koji je zasnovan na iskustvu, znanju i reputaciji kompanije. Iako se stiče utisak da je zlatno vreme sajmova iza nas, sajamska industrija ipak odoleva promenama u načinu poslovanja, modernim tehnologijama, ekonomskoj krizi. Ono najvrednije - lični kontakt je nezamenljiv i to je glavna vrednost svake sajamske priredbe, jer u osnovi, sajmovi znače razmenu ideja, transfer robe i "know-how". Organizovanje dobrih sajmova, na zadovoljstvo kako izlagača, tako i posetilaca, stvara poverenje koje traje duže od godinu dana, što je i cilj svakom od organizatora priredbi.\neKapija: Ranije ste govorili o tome kako Sajam radi tek 40 od 220 radnih dana godišnje. Kakvo je sada stanje i na koji način smatrate da je moguće bolje koristiti sajamske kapacitete?\n- U 2015. godini potrudili smo se da kroz događaje u Kongresnom centru "Master" što više iskoristimo kapacitete kojima raspolažemo. U velikoj meri smo u tome uspeli. Kongresni centar "Master" od otvaranja 2006. godine nikada nije bolje poslovao. Organizovano je 160 događaja i na taj način smo postigli da imamo skoro 300 dana u kojima su održavani skupovi. U 2016. godini potrudićemo se da dodatno poboljšamo saradnju sa profesionalnim organizatorima događaja, što će doprineti broju, kvalitetu i značaju dešavanja na "Novosadskom sajmu".\neKapija: Koliko su savremeni tehnološki razvoj i ubrzana komunikacija promenili način na koji institucije poput vaše posluju? Pominjali ste potrebu za "virtuelnim sajmom"...\n- Za sve organizatore sajamskih manifestacija izuzetno je važno da se događaj koji se priređuje, kompanije koje nastupaju i posetioci koji dolaze postave u ekonomski, kulturni i politički kontekst. Iz tog razloga neophodno je da se kvalitetnim komunikacijama omogući promocija, kako oblasti ili industrije, tako i izlagača koji nastupaju na priredbi. Uz to, Sajam se u očima izlagača u najvećoj meri pojavljuje kao isporučilac kontakata koji će pomoći razvijanju njihovih komercijalnih aktivnosti. Zato je komunikacija od presudne važnosti, jer ima poseban uticaj na formiranje stavova prema uslugama Sajma, a upravo projekat "virtuelni sajam" može da omogući da taj napor za uspostavljanje međusobnog razumevanja bude višestruko i višeznačno koristan za sve koji su na bilo koji način u vezi sa radom sajamske kuće, direktno ili indirektno. U svakom slučaju, "Novosadski sajam" ide "u susret" savremenim tehnologijama uvođenjem mobilne aplikacije za izlagače i posetioce, što je samo prvi korak ka unapređenju komunikacija sa svim našim ciljnim javnostima.\neKapija: Mnogima je prva asocijacija na "Novosadski sajam" - tradicionalna poljoprivredna smotra. Koliko je ta manifestacija važna i kako drugi događaji koje organizujete mogu da dostignu njen značaj?\n- Naša najznačajnija sajamska manifestacija bez sumnje je Međunarodni poljoprivredni sajam, a ove godine održava se od 14. do 20. maja. Zemlja partner je Italija, koja će prikazati najnovija dostignuća u oblasti agrara i pratećih industrija. Poslovni aranžmani koji se sklapaju tokom Poljoprivrednog sajma u Novom Sadu vredni su više stotina miliona evra, što tu manifestaciju čini jednom od najznačajnijih u agrobiznisu u ovom delu Evrope. Međunarodni poljoprivredni sajam pruža dodatnu dobit za sve koji su direktno ili indirektno uključeni, od različitih privrednih delatnosti, pa do grada domaćina. Naime, prema statističkim podacima, na jedan dinar koji zaradi organizator događaja, sedam do petnaest dinara ostvare različite privredne delatnosti u gradu domaćinu. Ta manifestacija, iz godine u godinu beleži značajne poslovne rezultate i ključni je činilac u poslovanju "Novosadskog sajma". Uz nju, dobre rezultate poslednjih godina beleže i Međunarodni sajmovi "Lorist", kao i sajmovi Turizma i Obrazovanja.\neKapija: Šta Poljoprivredni sajam znači za poljoprivredu Srbije i koji su njegovi dometi kada je u pitanju podsticaj i promocija?\n- Međunarodni poljoprivredni sajam je uvek odličan povod da se istakne značaj poljoprivrede za ekonomiju naše zemlje. Ujedno, on je i prilika da resorne institucije poljoprivrednim proizvođačima prezentuju olakšice za proizvodnju, a investitorima, kojih na Sajmu uvek ima, predstave mogućnosti ulaganja u Srbiju. Na "Novosadskom sajmu" se svake godine u maju okupe proizvođači i distributeri poljoprivrednih proizvoda iz celog sveta i u direktnom kontaktu ostvaruju ili proširuju saradnju. Pored toga poslovi dogovoreni na B2B sastancima, iz godine u godinu na Sajam dovode nove učesnike, kao izlagače ili posetioce, što potvrđuje da se "dobar glas" o "Novosadskom sajmu" daleko čuje.\neKapija: U nekim ranijim istupima u medijima pomenuli ste i mogućnost da se Sajam izmesti sa trenutne lokacije. Koliko je ova mogućnost realna i ima li nekih dešavanja na tom planu?\n- Kapaciteti "Novosadskog sajma", površina od 226.000 m² - od čega je 60.000 zatvoreni izlagački prostor, uz savremeno opremljen Kongresni centar i lokaciju u širem centru Novog Sada, omogućavaju priređivanje najsavremenijih sajmova, kongresa, korporativnih događaja i drugih dešavanja, uz odličnu saobraćajnu mrežu koja dolazak na "Novosadski sajam" čini jednostavnim. Iako postoje primeri sajmova koji su izmešteni, uglavnom je reč o milionskim gradovima koji imaju potrebnu prateću infrastrukturu prilagođenu lokaciji sajma. Iako to u ovom trenutku možda ne izgleda realno, svakako da razmišljamo u tom pravcu jer želimo da obezbedimo maksimalan komfor, kako izlagačima, tako i posetiocima. U tome nam je neophodna podrška, kako Grada Novog Sada, tako i Republike Srbije.\nSekretarijat za energetiku i mineralne sirovine AP Vojvodina\nMeđunarodni sajam Lorist\nsajam Konjarstva i sersana Novi Sad\nIzložba zlatarstva i časovničarstva Sjaj


Medicinski horoskop je dinamicka slika energija u ljudskom telu. Dusko Savic kaze da tu dinamiku mozemo pretvoriti u lecenje, ovako:\nOsnovne pretpostavke medicinske astrologije su da se na osnovu energija koje se vide iz natalnog horoskopa mogu predviđati bolesti i vrste bolesti koje će klijent imati. Medicinska astrologija se relativno retko radi, ali je veoma dragocena u situacijama kada pacijent više ne zna šta će. Pošto je obišao lekare, pošto je obišao i neke alternativne iscelitelje, ne zna više da li ide na operaciju ili ne, da li da prihvati teže oblike lečenja kao što su hemoterapija i radioterapija ili ne, i uopšte više ne zna kako da dođe do poboljšanja svog zdravlja.\nU takvim situacijima, prilično retko ali postoji kao mogućnost, može se uraditi medicinski horoskop. Spolja gledano, on je potpuno isti kao natalni horoskop, dakle, počinje se i u medicinskoj astrologiji od natalnog horoskopa, s tim što se velika pažnja obraća na šestu, osmu i dvanaestu kuću.\nSledeći link za medicinsku astrologiju je Akutne, terminalne i psihosomatske bolesti.


Sportske.net - Sad smo sigurni, Italija će stići daleko na Mondijalu!\n"Italija više ne pobeđuje", samo je jedan od naslova u jutrošnjoj štampi, javnost je razočarana partijama u prijateljskim mečevima, a 1:1 protiv Luksemburga zvuči nestvarno.\nIpak, iako su zabrinuti, Italijani bi trebalo da pogledaju u istoriju. Njihova fudbalska priča obiluje lošim rezultatima pred Mondijal i neočekivanim trijumfima na samom takmičenju.\nTakvu praksu su usvojili pre rata, naime kraljevina Italija je 1934. pred šampionat u svojoj domovini, odigrala sa Engleskom 1:1, što ne bi bio loš rezultat, da je u pitanju bila prava engleska reprezentacija, a ne amaterski tim sastavljen od igrača koji su nastupali po kontinentu.\nDoduše, na put ka drugoj tituli su se otisnuli pobedivši kraljevinu Jugoslaviju sa 4:0, no u velikoj većini slučajeva, dobar rezultat pred završni turnir za "Azure" je značio da će loše proći na samom takmičenju.\nRecimo, pred prvenstva 1950. i 1954. preslišali su Francuze i Belgijance, ali su Mondijal završili u prvoj rundi. Isto je bilo 1962. i 1966. Pred šampionat u Engleskoj su Meksiku dali pet komada i ponovo nisu prošli u nokaut fazu.\nSlično je i na evropskim prvenstvima, 1980. su igrali nerešeno sa Poljacima, stigli u polufinale, slično je bilo i osam godina kasnije kada su izgubili od Velsa u pripremnom meču i opet stigli do polufinala.\nIma i drugačijih primera, ali su u manjini. Ipak, kada pogledate da su 1994. na jedvite jade pobedili Kostariku sa 1:0 pred Mondijal u SAD i stigli do finala, ili da su 1982. igrali nerešeno sa tada slabom Švajcarskom pred SP u Španiji i osvojili titulu, jasno je da ih se treba paziti kada igraju slabo u pripremnom periodu.\nItalija je pred Mondijal u Nemačkoj odigrala bez golova sa Ukrajinom u poslednjem pripremnom meču, svi znate šta se dogodilo na šampionatu sveta. Da ne zaboravimo ni 2000. godinu, kada ih je dobila Norveška u prijateljskoj utakmici, pa su opet igrali finale i bili nadomak titule.\nI naravno, pre dve godine ih je rasturila Rusija, bilo je 3:0 za selekciju koja se nije ni plasirala na EP, Italija je otišla ispraćena podsmehom i igrala finale.\nAko postoji dobar znak za Prandelija i "Azure", onda je to ovaj remi...\nNemoj da bude da vam nismo rekli...


UŽIVO: „Spasimo Ameriku“ — Marš Trampovih pristalica u Vašingtonu (VIDEO) - Naša Borba\nUŽIVO: „Spasimo Ameriku“ — Marš Trampovih pristalica u Vašingtonu (VIDEO)\nPristalice Donalda Trampa okupile su se u Vašington na poziv američkog predsednika koji je zakazao skup “ Spasimo Ameriku“ zbog izbornih rezultata za koje predsednikov tim tvrdi da su neregularni. Istovremeno, Kongres u Vašingtonu danas treba da potvrdi izbor novog predsednika SAD.\nOba doma Kongresa, Senat i Predstavnički dom, razmotriće na sednici rezultate elektorskog koledža, koji je odlučio da je pobednik predsedničkih izbora kandidat demokrata Džozef Bajden. Prema zvaničnim rezultatima, on je prikupio 306, naspram 232 elektorska glasa republikanskog kandidata i aktuelnog predsednika SAD.\nPrethodni tekstSRBIN MVP NBA LIGE? Jokić je još jednom neverovatnom partijom vodio Denver do pobede! (VIDEO)\nSledeći tekstZAMALO OKRŠAJ: Policija Crne Gore sprečila sektaše da zapale sveću!


Vrščanin na polumaratonu “Srebno jezero”\nčetvrtak, 5. februar 2015. 03:54h\nKristofer Manču (1978), član Vršačkog atletskog kluba 1926, bio je jedini Vrščanin na prvom polumaratonu “Srebrno jezero” koji je održan u nedelju 1. februara. On je stazu dugu 21.1 km pretrčao za 1 h i 42 minuta.\n“Vremenski uslovi bili su izuzetno surovi, hladno, sa jakim vetrom i kišom koja je neprekidno padala. Međutim to nije sprečilo da se na startu novog polumaratona u Srbiji nađe oko 200 trkača iz cele zemlje. Zadovoljan sam svojim rezultatom, jer je to tek početak sezone, a ovo mi je i jubilarni 10 istrčani polumaraton ”, istakao je Kristofer Manču, maratonac, ljubitelj rekreativnog trčanja.\nMaratonci u Srbiji dobili su još jedan novi polumaraton “Srebrno jezero” koji su ove godine po prvi put organizovali Atletsko-rekreativna sekcija Veliko Gradište i Turistička organizacija Veliko Gradište.


Prvi "Plaza Centar" biće otvoren u februaru 2012. - Bizlife.rs\nPrvi “Plaza Centar” biće otvoren u februaru 2012.\n12:23 Kragujevac, 14/10/2011\nPrvi šoping mol u Srbiji kompanije “Plaza centri”, čija je izgradnja u Kragujevcu počela pre tri godine, biće otvoren u februaru 2012. i zapošljavaće 400 ljudi, saopšteno je iz kompanije “Plaza centri Srbija”.\nU izgradnju ovog eksluzivnog trgovinsko-poslovnog centra u Kragujevcu, koji je prvi od tri projekta dugoročne strategija investiranja u Srbiji izraelske kompanije ”Plaza”, uloženo je oko 50 miliona evra. Moderan centar za šoping i zabavu pod nazivom “Kragujevac Plaza” površine je 65.000 kvadratnih metara i imaće 110 prodajnih objekata sa međunarodnim i lokalnim brendovima, supermarket i šest bioskopskih sala.\nTakođe, imaće i “fantazi park” na površini od 2.000 kvadratnih metara, kafiće, restoran brze hrane, kuglanu, bilijar salu, mali sportski teren, podzemnu garažu i razne druge sadržaje.\nU saopštenju se naglašava da će “Kragujevac Plaza” biti i prva zgrada u regionu koja će biti registrovana kao “zelena zgrada” jer je reč o objektu sa kvalitetnim javnim površinama i velikim brojem svetlarnika koji pružaju dovoljno prirodnog osvetljenja.\n“Kako se približavamo završetku našeg prvog objekta u Srbiji, radujemo se otvaranju i ubeđeni smo da će ”Kragujevac Plaza” postati dominantni centar za šoping i zabavu u šumadijskom regionu”, ocenio je direktor “Plaza Centri Srbija” Sagiv Meger.\nIzgradnja ovog objekta u naselju Stara radnička kolonija u Kragujevcu koja je počela pre tri godine trebalo je da bude završena za 18 meseci, ali je zbog svetske ekonomske krize i problema sa prvobitno izabranim izvođačem radova koji nije mogao ispoštuje rokove, gradnja obustavljena na proleće 2009. godine. Izborom drugog izvođača radova firme “Tehnobeton” iz Varaždina radovi su nastavljeni najesen 2010. godine.\nZa izgradnju objekta u Kragujevcu kompanija “Plaza Centri” zakupila je od lokalne samouprave 2,5 hektara zemljišta na 99 godina i po ceni blizu 20.000 evra po aru.


Cavani postaje najplaćeniji igrač Premierlige?\nU Manchester Cityju spremni su učiniti urugvajskog napadača Edinsona Cavanija (26) najplaćenijim igračem u Engleskoj, uz godišnja primanja od 13,3 miliona funti, piše Daily Mail.\nNo, najveću konkurenciju u dovođenju Napolijevog igrača imat će Građani u Real Madridu koji se također pokazao velik interes.\nEngleski list navodi kako je City blizu dovršetka ličnih uslova saradnje sa Cavanijem, pa bi njegova sedmična primanja, uključujući bonuse i poticaje, trebala iznositi oko 256.000 funti sedmično. Time bi Cavani po visini primanja premašio Cityjevog Carlosa Teveza i Manchester Unitedovog Waynea Rooneyja koji primaju oko 250.000 funti sedmično.\nInteres za Cavanijem pokazao je i PSG, ali u Cityju najviše strahuju od Reala, koji je, vjeruje se, igraču spreman ponuditi niža osnovna primanja, ali veće bonuse. Također sam Cavani je navodno više sklon Madridu nego Manchesteru.\nCavani je ugovorno za Napoli vezan do 2017. godine, a u njegovom ugovoru stoji odštetna klauzula u visini od 52 miliona funti u slučaju prijevremenog odlaska iz kluba.


Odlično je krenulo po našu igračicu (124. na VTA listi) koja je napravila čak tri brejka u prvom setu, što joj je bilo dovoljno da stekne prednost na ovom duelu.\nNo, nije želela da se preda Uzbekistanka, koja zauzima 171. na svetu. Odigrala je dobro u drugom segmentu i uspela da odvede meč u treći set.\nIpak, nije Olga dozvolila iznenađenje, pa je povećala agresivnost u odlučujućem delu meča. Jedan brejk je našoj teniserki bio dovoljan da posle jednog sata i 57 minuta igre.\nDanilovićeva će se u drugom kolu sastati sa španskom teniserkom Georginom Garsijom-Perez.


ZAŠTO BI POBEDA NIKOLIĆA BILA ZDRAVIJA ZA POLITIČKI SISTEM U SRBIJI\nNa stranu pohvale o profesionalno vođenoj kampanji i o bar delimičnom preobražaju lika i dela stranke koja ga je kandidovala, jasno je da je 1,6 miliona glasova koji su dati Tomislavu Nikoliću mera nezadovoljstva dosadašnjom "tranzicijom" u Srbiji - i ekonomskom i političkom i društvenom. Uprkos uličnom "dogovoru s narodom" od pre 8 godina, tranzicija je privatizovana (što u ovom slučaju znači "uzurpirana") i van kontrole tog istog naroda, podložna jedino kontroli koja proizilazi iz odnosa snaga partijskih nomenklatura petooktobarskih "pobednika" i njihovih spoljnih i/ili untrašnjih sponzora. Zato bi, između ostalog, za srpsku političku scenu bilo najzdravije da se nezadovoljstvo tako velikog dela naroda kanališe u bar jednu bitnu instituciju kao što je institucija predsednika i otvori mogućnost za uspostavljanje bar začetaka suštinske političke ravnoteže u Srbiji.\nMeđutim i mimo ovoga, pobeda Tomislava Nikolića u drugom krugu predsedničkih izbora 3. februara uistinu bi donela prekretnicu na srpskoj političkoj sceni. To bi značilo da bi se, po prvi put od perioda između dva svetska rata, u Srbiji otvorila mogućnost institucionalizovane kontrole vlasti. Posle tri razdoblja političkog monizma - titoističkog (1945-1987.), slobističkog (1987-2000.) i dosovskog (2000-2008?), u kojima su sve grane vlasti i sve bitne institucije bile u rukama političkih snaga suštinski istog političkog ili ideološkog opredeljenja, ovo bi bio prvi put da stranke koje predstavljaju suštinski različita politička stanovišta zauzmu institucije slične političke težine. Umesto sedamdesetogodišnje političke scene u kojoj je "pobednik uzimao sve" - i zakonodavnu i izvršnu i sudsku vlast, zajedno sa svim polugama ekonomske moći, gde je jednom delu naroda moralo da svane a drugom neizbežno da smrkne, po prvi put bi imali situaciju da se potencijalna kontrola vlasti ne nalazi samo u potencijalu, tj. u "opoziciji" koja većinom može samo da laje na mesec i maše papirima u skupštini, već i u realnom političkom životu. Otvara se, zapravo, mogućnost renesanse istinskog političkog života u Srbiji. Naravno, institucija predsednika u Srbiji ima neuporedivo manja zakonska ovlašćenja od mesta premijera i vlade, a moć je još manja kada predsednik dolazi iz stranke koja nije deo vladajuće skupštinske većine. Međutim, čak i sama simbolika predsedničkog suprotstavljanja ostatku izvršne i zakonodavne vlasti već otvara mogućnost za mnogo veću dinamiku političkog života, gde javnost i mediji mogu da odigraju mnogo veću ulogu nego dosad.\nJedino što može da ugrozi ovakvu mogućnost je pokušaj sistematske satanizacije tog novog institucionalnog kontrolora pre nego što može čestito i da sedne u fotelju i pokaže šta zna ili ne zna. A, kao što je na NSPM stranama već dobro primećeno, za to već postoji medijska infrastruktura pod nesrazmernom dominacijom "druge Srbije", kao i ekonomska infrastruktura pod kontrolom vidljivih i nevidljivih tajkuna koji na razne načine podržavaju vladajući establišment. Obrisi ako ne satanizacije a ono zvonjenja na uzbunu se već vide, pa ih vredi ovde bar pomenuti, da bi što spremnije dočekali moguće dane posle "dana odluke" 3. februara.\nMožda su najzanimljiviji argumenti onih koji su se do juče sa nepodnošljivom lakoćom odricali Kosova radi raznih budućnosti i integracija, a koji upravo sada koriste Kosovo kao jedan od ključnih razloga zašto je od vrhunske važnosti da Boris Tadić odnese pobedu. Po ovom viđenju, ako Tadić pobedi "još i ima neke šanse" da Kosovo ostane u Srbiji. No, međutim, pobedi li Nikolić, kosovska nezavisnost biće proglašena koliko "juče". Da li to znači da se i među pobornicima ovog gledišta pojavila neka senka patriotske borbenosti, iskra nekog iskonskog gena? Nadajmo se da je tako. U tom slučaju, od istih bi trebalo očekivati istu vrstu borbenosti ko god da pobedi. Međutim, treba dodati i to da, po svim indicijama, takva analiza ne stoji. Jer, svi signali od strane naših doskorašnjih "strateških partnera" govore da nije pitanje da li će Kosovu biti priznata nezavisnost već kad. A ako Tadićeva euro-retorika sa mesta predsednika Srbije nije dosad otvorila nijednu izglednu mogućnost da bi stvari u pogledu jednostranog priznanja Kosova ipak mogle biti drukčije, nema razloga za verovanje da bi se nešto moglo promeniti u njegovom eventualno drugom mandatu. Štaviše, to je argument više da je neki novi pristup neophodan.\nTakođe su zanimljive najave o padu na Beogradskoj berzi, kao i o padu vrednosti domaće valute. Što se berze tiče, ko god iole prati svetska ekonomska dešavanja zna da danak decenijskoj globalizaciji "laki keš kredita" bez pokrića plaćaju berze širom sveta, čak pogotovu one najuglednije, i da nema razloga da beogradska u tome bude bilo kakav izuzetak. Štaviše, mnogi svetski ekonomski stručnjaci - tj. oni koji su uspeli da sačuvaju kakav-takav ugled tokom poslednjih godinu dana, kada su nagli padovi na finansijskim tržištima iznenadili mnoge - već neko vreme najavljuju da će tržišta u tranzicionim zemljama Istočne i Centralne Evrope biti posebno izložena rizicima u uslovima opšte globalne ekonomske nestabilnosti. Naravno, ne može se poreći mogućnost pokušaja dirigovanog povlačenja kapitala sa Beogradske berze, radi "dokazivanja" srpskim biračima da su napravili "loš izbor". No, u tom slučaju bi mogli da kažemo da je bolje da se što pre oslobodimo takve vrste špekulantsko-ucenjivačkog kapitala, koji nikad zemlji ne bi mogao da obezbedi istinsku ekonomsku stabilnost i napredak. Štaviše, budimo spremni da taj i takav kapital tako i označimo.\nŠto se tiče pada vrednosti domaće valute, treba već sad upozoriti čelnike Narodne banke da vađenje na "tržište" jednostavno neće piti vodu, kao što nije pilo ni za vreme prethodnih "monetarnih udara" poput onih pred kraj jeseni 2007. Zato ih već sad upućujemo da pažljivo prate intervencije američke i evropske centralne banke na sopstvenim finansijskim tržištima upravo radi kakve-takve kontrole vrednosti valuta za koje su odgovorne. Samo u decembru 2007. u zapadna finansijska tržišta upumpano je više stotina milijardi evra od strane američke, evropske i britanske centralne banke. Naravno, Narodna banka Srbije ne raspolaže sa takvim sredstvima, ali je njen zadatak da obezbedi stabilnost, a način kako će to obaviti je stvar umeća, a ne rigidne i prevaziđene ideologije ''nevidljive ruke tržišta''. Dakle, ko god da pobedi na izborima, dužnost Narodne banke je da radi svoj posao kako najbolje ume. Ili da odgovara za posledice neuspeha.\nŠto se tiče često pominjanog "straha od zaustavljanja reformi i evropskog puta", taj strah je potrebno malo bliže analizirati. Dakle, da se u Srbiji poslednjih osam godina bar sprovodila istinska neoliberalna tranzicija - surova ali sa isto tako surovo jasnim i jednakim tržišnim pravilima za sve, da se ka Evropskoj Uniji težilo više delima a manje rečima i "projektima" od kojih su, u ime svih, konkretnu korist imali samo uski, netransparentni krugovi - moglo bi se bar politički legitimno - ako ne i potpuno tačno - reći da je to bio pravac koji je narod većinski izabrao u oktobru 2000. i da su svi dobili ono što su i tražili. U tom slučaju, razloga za alarmiranje javnosti od strane potencijalnih gubitnika ne bi trebalo da bude. Jer, politika je takva, a birački ukusi i potrebe se često brzo menjaju. Međutim, u uslovima u kojima su ne samo preduzeća već i celokupni tokovi i efekti tranzicije (ka čemu?) privatizovani, u kojoj je neoliberalizam bio samo pokriće za novoburazerske poslovne aranžmane sa unapred poznatim "dobitnicima", gde je "nemilosrdna tržišna džungla " važila samo za "autsajdere", u kojoj je "Srbija u Evropi" bila samo parola za jednu od najkorumpiranijih država ne samo u Evropi već i šire, u kojoj je Srbija u toj istoj Evropi bila poslednja koja je usvojila nezavisnu reviziju državnog budžeta (koja, uzgred, još uvek nije zaživela) - razlozi za zabrinutost u redovima dosadašnjih nosilaca suštinski nekontrolisane političke moći postaju razložniji. Dakle, i to je potrebno videti kao ono što jeste - ne toliko strah od ugroženosti opšteg društvenog dobra ili tekovina pažljivo i sistematski smišljenog i sprovođenog plana, već strah zbog gubitka - ili bar institucionalnog preispitivanja - stečenih privilegija.\nNaravno, ovim se ne iscrpljuje lista potencijalnih tački žestokog otpora eventualnom izboru Tomislava Nikolića i bauka kojima će se plašiti njegovi kolebljiviji birači i pre i posle izbora (najnoviji primer je tvrdnja Ministra za ekonomiju i regionalni razvoj, Mlađana Dinkića, da besplatne akcije koje se dele građanima "neće vredeti ništa" ako Nikolić pobedi, što je samo nešto izmenjena verzija stanovišta "posle mene - potop".) Ono što je, međutim, jasno jeste da ti bauci nemaju snagu suštinskih argumenata – mada će ti isti koji zvone na uzbunu pokušati da ih pretvore u samoispunjavajuća proročanstva, opet po principu ''posle mene – potop''.\nMeđutim, zarad ovih poslednjih, mora se još jednom podvući da su ovo ipak izbori za predsednika, a ne i za skupštinu. Dakle, čak i pod uslovom da ih "reformistički kandidat" izgubi, to nipošto ne znači i opšti gubitak vlasti "reformskog bloka". Nema razloga da Laki bude posebno nervozan. Naprotiv, kao što je već rečeno, Nikolićeva pobeda bi značila uvod u kontrolu vlasti, što bi svakog istinskog "euro-reformistu" i uzornog demokratu zapravo moralo da obraduje, jer demokratije bez istinske kontrole nema, a ceo američki sistem je upravo na tom načelu međusobnog institucionalnog kontrolisanja i istinskog dvopartizma i sazdan. Izborom Nikolića dobili bismo ne samo mogućnost međuinstitucionalne kontrole vlasti već i, napokon, priliku da dugogodišnja latentnost najvećeg političkog bloka u Srbiji dobije svoju priliku da se iskaže i na delu. A tada će ili pokazati da ume bolje od svojih protivnika, ili da je samo poslednja u nizu političkih iluzija kojih se jedan bitan deo srpskog biračkog tela konačno mora osloboditi ako će politički život da nam se bar delimično ukoreni u realnostima sadašnjeg vremena i prostora.\nTreba dodati da bi, uz sve navedeno, bilo posebno zanimljivo, verovatno i zabavno gledati kako uštirkane briselske birokrate sa zabrinutim licima svetskim i domaćim medijima objašnjavaju kako je, eto, izborom Nikolića, Srbija pokazala da se okrenula ekstremizmu - dok sa strane Hašim Tači i Agim Čeku stoje i klimaju glavom sa opuštenim osmesima, možda čak i žutim zvezdicama na kravatama. Uistinu, takav prizor bi možda napokon otreznio i najiskrenije euro-reformiste među Srbima. I to je, uz mogućnost kontrole vlasti koju bismo napokon dobili, samo još jedan razlog zašto bi bilo dobro da Tomislav Nikolić pobedi.\nU svakom slučaju, zrelost bilo pobednika, bilo gubitnika, ležaće samo u jednom: u sportskom prihvatanju poraza. Jer, ko god bude pokušao da satanizuje većinsko biračko telo u Srbiji, učiniće ovoj zemlji veću spoljnu i unutrašnju štetu nego što bi donela pobeda skoro bilo koje političke opcije. I to već sada treba unapred objaviti, sa što više mesta. Kao i to da svako ko se lati posla satanizovanja većinskog biračkog tela to može činiti ili iz straha od legitimne kontrole svojih prethodnih, sadašnjih i budućih postupaka, ili za račun spoljnih faktora kojima je potrebno što više izgovora kojima bi svoju nepravdu pokrili.\nNa kraju, poučeni iskustvom prethodnog referendumskog izjašnjavanja na ovim prostorima - crnogorski referendum iz 2006. – nadajmo se da nećemo biti izloženi olako izrečenim i preuranjenim "prognozama", "proglašenjima", "čestitanjima", ''priznanjima preliminarih rezultata'' i sličnom u noći i danima koji će uslediti nakon izbora. Jer, ako išta bude bilo važnije od toga ko će da pobedi, to će biti da je ta pobeda u svakom pogledu nesporna, da je čistija od, na primer, "konačnih rezultata" poslednja dva predsednička izbora u SAD. O tome bi američki posmatrači koji su se tako grčevito borili za pravo da nas "posmatraju" mogli mnogo toga da nam kažu, kada su već ovde.


Da bi autobusi mogli da promene trasu i voze novim auto-putem "Miloš Veliki", moraće da sačekaju sledeću godinu, jer se prema važećim propisima novi redovi vožnje odobravaju jednom godišnje, pišu "Novosti".\nPutnicima koji idu do Zlatibora, Nove Varoši i dalje ka Crnoj Gori, novi put bi znatno skratio vreme putovanja, ali prevoznici ne smeju da koriste novu saobraćajnicu jer bi na odredišta stizali mnogo ranije, i morali da čekaju i po pola sata da bi ispoštovali polazak po aktuelnom redu vožnje, navodi list.\nMirko Vučinić iz poslovnog udruženja drumskog transporta "Panontransport", za "Novosti" kaže da nije moguće usaglasiti nove redove vožnje do proleća naredne godine, a da je početak obavljanja prevoza po njima moguć tek od oktobra 2020. godine.\n"U skladu sa Zakonom o prevozu putnika u drumskom saobraćaju, Privredna komora Srbije usaglašavanje predloga redova vožnje radi jednom tokom kalendarske godine, po zahtevima prevoznika", pojašnjava Vučinić.\n"Novosti" pišu i da kamioni izbegavaju Koridor 11 i koriste i dalje Ibarsku magistralu, zbog čega u "Putevima Srbije" razmatraju da i na tom putu počnu da naplaćuju putarinu za teretnjake.


BAJDEN VEĆ PRETI RUSIJI: Američki zakonodavci zahtevaju oštar odgovor na napad na sajtove 50 vladinih agencija | Novosti.RS\nKako je rekao šef Bajdenovog osoblja, grupa zakonodavaca iz obe partije je pozvala na američki "snažni odgovor" Rusiji koji će Bajden preduzeti čim stupi na dužnost.\n- Oni koji su odgovorni, suočiće se sa posledicama. Nisu to samo sankcije. To je i sve ono što možemo da učinimo da degradiramo kapacitet stranih činilaca da ponove takvu vrstu napada, ili što je gore, izvedu još opasniji udar - precizirao je Bajdenov bliski saradnik Ron Klajn za američku TV stanicu Si-Bi-Es.\nZvanična Moskva ponovo, u ponedeljak iz "pera" Dmitrija Peskova, portparola Kremlja, poriče bilo kakvu umešanost u ovaj napad. Aktuelni šef Bele kuće Donald Tramp skeptičan je da iza napada stoje Rusi, ali Bajdenova administracija, ipak, razmatra razne opcije da kazni Kremlj zbog navodne uloge u masovnom sajber napadu, otkrivenom prošle nedelje. Tramp ima drugačiji pogled na atak od naslednika Bajdena koga, inače, i dalje optužuje za "krađu" izbora:\n- Sajber napad je mnogo veći u lažnim vestima nego u realnosti. Rusija, Rusija, Rusija je prioritetna pesma kada se bilo šta dogodi, jer se, mahom iz finansijskih razloga, ne diskutuje o mogućnosti da to može biti Kina - naveo je Tramp.\nDemokrate, kao i neki republikanci u Kongresu, zahtevaju oštar odgovor. Vodeći demokrata u senatskom Odboru za obaveštajne poslove Mark Vorner podseća da je hakerski napad upravo u toku i da se još utvrđuje njegov puni obim. Jedan od manjeg broja republikanaca sa Kapitol hila kritičnih prema Trampu Mit Romni traži odmazdu, tvrdeći da je aktuelni predsednik "zaslepljen kada se radi o Rusiji".\nNapad je, kako prenose mediji, pogodio oko 50 američkih vladinih agencija, među kojima su i Ministarstvo finansija, energetike i trgovine, kao i oni koji imaju ugovore sa vladom SAD. Hakovane su, tvrdi agencija Rojters, i finansijske kazne i mere SAD uperene protiv ruske infrastrukture.\nŽRTVE ATAKA I VAN AMERIKE\nHAKERI su upotrebili softver mreže za menadžment preduzeća koji je sačinila teksaška tehnološka kompanija "Solarvinds". Namera im je bila da "inficiraju" klijente, uključujući američku vladu. Razmere sajber napada, koji je trajao devet meseci pre nego što je uočen, još se ispituju, ali se pretpostavlja da se lista potencijalnih žrtava proteže i van granica SAD.\nruski hakeri DŽo Bajden hakerski napad DŽozef Bajden


VAŽAN SASTANAK SA ZAEVIM I RAMOM! Vučić: Gradimo zajedno novi Balkan, ekonomski! Foto - Informer Ad\nPredsednik Srbije Aleksandar Vučić razgovarao je danas video linkom sa premijerima Severne Makedonije i Albanije, Zoranom Zaevom i Edijem Ramom, o regionalnom ekonomskom forumu koji će biti održan u Skoplju 29. jula\n- Veoma uspešan razgovor sa Zoranom Zaevim i Edijem Ramom posvećen pripremama regionalnog ekonomskog foruma koji zajedno organizujemo 29. jula u Skoplju. Regionalna inicijativa koja će nas povezati i poboljšati život svih naših građana. Gradimo zajedno novi Balkan, ekonomski - napisao je predsednik na Instagramu.\nAleksandar Vučić Skoplje Zoran Zaev Edi Rama Balkan regionalni ekonomski forum\nSaradnjom nase zemlje sa susednim zemljama, jacamo Balkan, stvaramo jaku ekonomsku instituciju.\nVeoma je važno da imamo dobre odnose sa susedima,da granice budu otvorene za promet robe i svima će biti bolje\nSamo jaka Srbija moze da sardjuje sa zemljama u regionu i da zajedno napreduju.\nVazno je odrzavati dobre saradnicke odnose sa nasim komsijama\nVeoma vazan sastanak naseg predsednika Vucica.\nZa veliku pohvalu je trud Vučića , Zaeva i Rame da sarađuju i unaprede živote ljudi , ovog dela Balkana!\nRadi sto boljeg zivota gradjana, bitno je da imamo dobru saradnju sa zemljama u regionu u svakom pogledu.\nSvaka saradnja zemalja u regionu biće značajna za sve nas\nVeoma je bitno da imamo dobru saradnju sa zemljama u okruzenju. Omoguciti slobodne kretanje gradjana, robe ekonomski razvoj.


Poljoprivreda /Naljeto kampanja za distribuciju jagodičastog voća na bh. tžištu / Radio Sarajevo\nFOTO: Radiosarajevo.ba/Proizvodnja malina u BiH ima budućnost\n01. 06. 2018. u 16:50:00 Fena\nPo sprovedenim istraživanjima potrošnja maline u BiH po glavi stanovnika iznosi manje od jednog kg godišnje, dok je potrošnja uvoznog voća veća od 50 kg.\nKao jedan od problema identifikovano je i stanje u distribuciji, jer je u junu prošle godine po istraživanju USAID/Sweden FARMA II projekta malina bila dostupna svega u četiri od 10 maloprodajnih objekata.\n"Realno je da će ta cijena uskoro značajno pasti, ali vjerujemo da će i u jeku sezone proizvođači moći dobiti više novca po kilogramu nego što je to trenutno slučaj na izvoznim tržištima", dodao je Kurbegović.\nTagovi: voće poljoprivreda USAID jagode proizvodnja malina maline malinari\nVoćarstvo / Znate li da je BiH među deset najvećih proizvođača maline u svijetu\nTuzla / Proizvođači malina u BiH ove godine u gubitku


Fabrici: EU će i dalje izdvajati resurse za podršku reformi u sektoru vladavine prava – evropro info\nAktuelno, Pregovori, Vesti\nVladavina prava čini srž pristupanja Srbije Evropskoj uniji, a reforme pravosudnog sistema imaju presudnu ulogu, izjavio je juče šef Delegacije Evropske unije u Srbiji Sem Fabrici na predstavljanju rezultata projekta „EU za Srbiju – Podrška Vrhovnom kasacionom sudu“.\n„Neki podaci (o projektu) govore sve: trajanje (sudskih) procesa i zaostaci su prepolovljeni. Ovaj projekat pokazuje kako EU i Srbija mogu naprave promenu radeći zajedno sa svim zainteresovanim stranama. Rezultati bi sada trebali biti održivi na duži rok. EU će i dalje izdvajati resurse za podršku reformi u sektoru vladavine prava“, rekao je Fabrici.\nKako je saopštio EU Infocentar, intenzivnom saradnjom sa Vrhovnim kasacionim sudom, četiri apelaciona suda, 25 viših i 66 osnovnih sudova, Ministarstvom pravde, Pravosudnom akademijom, Visokim savetom sudstva, centrima za posredovanje i medijatorima, projekat EU postigao je izuzetne rezultate u smanjenju zaostalih predmeta, alternativnom rešavanju sporova sa fokusom na medijaciju i usklađivanje sudske prakse.\nKako je istaknuto na konferenciji, rezultati su značajno doprineli efikasnosti pravosudnog sistema i jačanju javnih pravosudnih organa, obezbeđujući tako građanima Srbije poboljšanu pravnu sigurnost, lakši pristup pravdi i transparentniji uvid u rad pravosuđa, dodaje se u saopštenju.\nKonferencija je okupila više od 200 učesnika – predstavnika visokih pravosudnih institucija, predsednika sudova, sudija, advokata, medijatora, predstavnika Delegacije EU, kao i predstavnika drugih donatorskih projekata u sektoru vladavine prava i donatorske zajednice Srbiji.\nProjekat EU za Srbiju – Podrška Vrhovnom kasacionom sudu finansira Evropska unija, sa ukupnim budžetom od 2,3 miliona evra, a sprovodi konzorcijum koji predvodi Britanski savet u saradnji sa Alternative Consulting i 4Digits Consulting.\nImplementacija projekta započela je u septembru 2018. godine, a biće završen 28. februara 2021 sa ciljem da se doprinese unapređenju pravosudnog sistema i vladavine prava u Srbiji, kao i daljem usklađivanju sa standardima EU u oblasti pravde.\nNaslovna fotografija: Marija Đoković / FoNet\nTags: Delegacija EU u Srbiji, EU za Srbiju, Sem Fabrici\nKrušik, Jovanjica i Telekom prvi put u amandmanima Evropskog parlamenta o Srbiji\nU Srbiju sutra stižu vakcine AstraZeneka


I ako hoćemo da radimo reformu obrazovnog sistema u Srbiji, ne možemo, jer taj sistem je toliko zastareo da ne dopušta ništa fleksibilno, ocenio je Majić u debati “Politika obrazovanja za novu razvojnu agendu Srbije“ Evropskog pokreta i EU Info centra.\nBiće dve grupe škola, jedne, koje će želeti da ponude kvalitet, znajući da postoji deo stanovništva spreman da plati kvalitetno školovanje, i druge koje će nuditi nekvalitet, kroz površnost jer postoji takođe deo koji će platiti da dobije- papir, ukazao je on.\nA, i jedne i druge će, upozorio je Majić, iz državnog sistema školstva izvlačiti ono malo preostalih dobrih nastavnika.\nOn je predočio da je to već viđeno u mnogim zemljama i da će ubuduće – ići u državnu školu značiti da ste vrlo siromašni i ne vodite računa o obrazovanju svoje dece.\nMajić je rekao da školstvo u Srbiji služi za zapošljavanje u državnoj upravi – da se negde zaposli 120.000 ljudi, a Univerzitet je ogromna institucija koja postoji sama zbog sebe i neće da se menja.\nOn je naveo primer: Biloški fakultet ne školuje biologe, već nastavnike bilogije!\nPrema njegovim rečima, ni Evropa nije svetao primer i EU ima obrazovnih sistema koliko država i više, a da nije uspela da ih uskladi sa tehnološkim promenama-\nU tome su mnogo uspešnije zemlje Azije, istakao je on.\nRukovoditeljka Centra za dualno obrazovanje Privredene komore Srbije (PKS) Ana Stojanović izjavila je da je PKS pokrenula inicijativu da se smanji nezaposlenost mladih i podrži privreda u kvalifikovanom kadru.\nTrenutno se u Srbiji po sistemu dualnog obrazovanja školuje oko 1.000 đaka, a u 2017. taj broj će biti uvećan za još četiri odeljenja, 120 đaka obrazovnog profila trgovac, dodala je ona.\nStojanović je predočila da trenutno mašinska, elektro i tekstilna industrija u Srbiji veoma teško pronalaze kadrove.\nPredsednik Evropskog pokreta u Srbiji Mihailo Crnobrnja istakao je da bi sistem obrazovanja trebalo prilagoditi činjenici da danas usluge čine najveći deo BDP, čak 70 odsto, potom industrija i poljoprivreda sa tek tri do četiri odsto društvenog proizvoda.\nU debati, iako su pozvani, nije učestvovao niko iz Ministarstva prosvete i nauke.\nTagovi :dualno obrazovanje, Istraživačka stanica Petnica, školski sistem, školstvo, Vigor Majić


Naslovna Fudbal Evropska takmičenja Srbija u grupi B sa šampionom Evrope, Nemci na Holandiju!\nDanas su u Dablinu izvučene kvalifikacione grupe za Evropsko prvenstvo koje će se igrati širom Evrope za dve godine. Srbija će kvalifikacije provesti u grupi B gde će joj društvo praviti Portugal, Ukrajina, Litvanija i Luksemburg.\nPortugal je aktuelni šampion Evrope i tim koji će igrati na završnom turniru Lige nacija. Sa osam bodova, dve pobede i dva remija, završili su takmičenje u grupi sa Italijom i Poljskom. Ponovo će biti gosti u Beogradu, kao i dva puta u bliskoj prošlosti.\nIMAMO KVOTE ZA EVROPSKO PRVENSTVO!\nUkrajinci su u prethodnim kvalifikacionom ciklusu igrali daleko iznad očekivanja. Na klupu je seo Andrej Ševčenko i svoj nacionalni tim predvodio do dobrog plasmana. Nisu izborili plasman a u Ligi nacija su igrali u grupi sa Česima i Slovacima i sa devet bodova su osvojili prvo mesto.\nReprezentacija Srbije je i u Ligi nacija igrala protiv Litvanaca, koji su tom prilikom zauzeli poslednje mesto u grupi. Upravo je pobeda nad njima u poslednjem kolu značila plasman Srbije na završni turnir Lige nacija, što je druga opcija za plasman na Evropsko prvenstvo.\nFudbaleri iz Luksemburga doživeli su pravi procvat u poslednje vreme. Ove sezone imaju tim u grupnoj fazi Lige Evrope, a i reprezentacija je beležila sjajne partije. To je krenulo od remija protiv Francuza, da bi u diviziji D zauzeli drugo mesto u svojoj grupi, iza Belorusije.\nGlavni cilj prilikom ovog žrebanja bio je izbeći Nemačku. Teško je zamisliti da će Panceri propustiti Evropsko prvenstvo za dve godine, a oni su bili najneugodniji rival iz drugog šešira. Srbija je to uspela a nastradali su Holanđani koji su Nemce i poslali u drugi šešir.\nŠto se tiče timova iz regiona, Hrvatska je prošla veoma dobro. Oni će igrati protiv Velsa i Slovačke, dok će Crna Gora ponovo gostovati Englezima, a u njihovoj grupi su i Bugarska i Češka. Bosna i Hercegovina igraće u grupi sa Italijom i Grčkom, dok će Makedonci na megdan Slovencima.\nEvropsko prvenstvo 2020. godine igraće se u 12 gradova. Što se tiče regiona, domaćini će biti Bukurešt i Budimpešta, prvi meč će se igrati u Rimu, a domaćini će biti i Baku, Bilbao, Glazgov, Dablin… Za razliku od dosadašnjih prvenstava, nijedan domaćin neće biti direktno plasiran na finalni turnir.\nKLADI SE NA EVROPSKI KLUPSKI FUDBAL!\nCelokupno prvenstvo će trajati mesec dana, od 12. juna do 12. jula 2020. godine. Ovakav format smišljen je zbog proslave 60 godina od organizovanja prvog Evropskog prvenstva, pa će se fudbal slaviti širom Evrope tokom tih mesec dana.\nDirektan plasman na Euro će izboriti po dve reprezentacije iz svake od kvalifikacionih grupa. Četiri grupe imaju pet reprezentacija, dok šest grupa ima šest nacionalnih timova. Iz svake od njih će proći po dve ekipe a njima će se priključiti i četiri pobednika iz svake divizije Lige nacija!\nPrethodni tekstOlimpijakos već ima pet štopera, može li tu da se uklopi Sveta Marković?\nSledeći tekstRivalstvo je iz Španije stiglo u Englesku, kako su do sada igrali Emeri i Poketino?\nbendzamin 18/04/20 17:42 At 18/04/20 17:42\nkad se bude igralo eto nas !


Deseti trijumf Metalca\nКošarkaši Metalca savladali su užičku Slobodu rezultatom 80:73 i tako upisali deseti trijumf u Кošarkaškoj ligi Srbije. Valjevci su i pored 14 poena zaostaka u prvom delu uspeli da dođu do preokreta i sjajnom igrom u nastavku susreta uspeli da trijumfuju. Nakon izjednačenog starta Užičani su krajem prvog kvartala stigli do prve osetnije prednosti. Šuterski raspoloženi Pažin i snalažljivi Đorđević predvodili su goste koji su serijom 11:0 stigli do 14 poena prednosti (26:12). Nošeni podrškom publike Valjevci uspevaju da uzvrate najpre preko Stepanovića i Tomaševića, a nakon toga i atraktivnim zakucavanjima Radomirovića. Brzopleta rešenja koštala su pulene Vladimira Lučića u ovim momentima, a mirna ruka Stefanovića donela je Valjevcima „plus četiri" na velikom odmoru. Odlično je funkcionisala odbrana pulena Vladimira Đokića, a prvim poenima Đukovića za tili čas stigli do prve dvocifrene prednosti, 44:33. Pokušavali su gosti da se približe, ali ih je uvek čekao odgovor – najpre u vidu trojki Tomaševića i Vasića, a zatim i poena posle ofanzivnog skoka Radomirovića. Da se neće lako predati Užičani su polazali u poslednjem kvartalu, kada su se preko Simovića približili na sedam poena prednosti (70:63) ne dozvolivši da ih poremeti ni isključenje Tadića. Seriju su nastavili Ćubić i Foster za prilazak na samo tri poena zaostatka (73:70) na nešto manje od dva minuta pre kraja. Ipak, u ključnim momentima odgovornost su preuzeli Vasiljević i Vasić za veliko slavlje u Hali sportova Najefikasniji u pbedničkoj ekipi bili su Aleksa Stepanović i Nikola Tomašević sa po 16 poena, dok je sa sa druge strane Ranko Simović meč završio sa 17 koševa. Trener gostiju Vladimir Lučić čestitao je protivniku na trijumfu možda vrednom Superlige:\n- Rekao sam Đokiću nakon prvog međusobnog duela da će igrati u Superligi i evo sada su na pragu toma. Verovao sam u rad i kontinuitet, znao sam da ekipa može mnogo i ovo je velika pobeda za njih. Teško je motivisati momke kada nekoliko kola pre kraja obezbedite plasman u ABA 2 ligu i to se najbolje videlo na ovom meču. Sa druge strane Vladimir Đokić nije krio zadovoljstvo posle još jednog trijumfa svog tima:\n- Presrećan sam zbog trijumfa, ovo je bio meč sa mnogo emocija. Hvala igračima koji su napordno radili prethodnih nedelja i došli do ovoga, videćemo šta nas čeka u poslednjem kolu, ali sam ponosan na njih. Učinićemo sve da eventualnim trijumfom protiv zemusnke Mladosti otklonimo sve dileme, ali neće biti lako. Neopisiv je osećaj igrati pred ovakvom publikom. Izvor KK Metalac


MLADOST RADOST U NEDELJU OTVARA SEZONU: Srbobran.net web portal\nFK Mladost Radost počinje novu sezonu u nedelju 08.09.2019.godine kada u goste dolazi ekipa FK Budućnost iz Savinog Sela. Ekipa je kao i do sada sačinjena od momaka iz Srbobrana. Trenersku ulogu je zadužio Gavrilov Slaviša dosadašnji trener mlađih kategorija FK Srbobrana.\nKolektiv na Rajčuru od početka letnjih priprema radi bez električne energije zbog administrativnih razloga. U razgovorima sa čelnim ljudima opštine Srbobran traže se alternativna rešenja koja u zakonskim okvirima mogu pomoći u daljem radu.\nLokalna samouprava prepoznaje rezultate i rad našeg kluba i voljna je da podrži dalje aktivnosti na Rajčuru.\nU prethodnom periodu na društvenim mrežama kružila je vest da se naš kolektiv nasilno gasi, razni ljudi su ovo koristili za lične političke poene.\nNeodgovornim ponašanjem samo su načinili štetu klubu.\nMolimo ih da to ne čine, jer ovaj kolektiv predstavljaju ljudi iz sporta kojima nisu potrebni dodatni PR agenti, pogotovo ne oni koji postavljaju svoj interes ispred kluba.\nPozivamo sve ljubitelje sporta da dođu u nedelju na Rajčur i pomognu Srbobrancima da ubeleže prve bodove u M.O.F.L.


"Delić je osigurao historijski jasnu poziciju" - Klix.ba\n16.4.2010. u 10:03\nGeneral Rasim Delić bio je čovjek čovjek vrijedan svake pažnje, veliki patriota, veliki borac..., izjavio je danas Feni ratni komandant Prvog korpusa Armije BiH Nedžad Ajnadžić reagirajući na vijest o Delićevoj smrti.\nOn je ovom prilikom izrazio žaljenje Delićevoj porodici i svim pripadnicima Armije RBiH.\n"Prije svega želim ovo posmatrati u svjetlu činjenice da je poprilično loš ambijent u kojem patriote preživljavaju postratno vrijeme. Analize pokazuju da pojedini autoriteti iz rata "ne umiru nego crkvaju", kaže Ajnadžić.\nOn Delićev doprinos odbrani BiH Ajnadžić ocijenjuje iznimno velikim.\n"Njegovi rezultati u organizacijskom uspostavljanju Armije RBiH i doprinos u stvaranju ambijenta za mir u BiH su iznimno veliki. Bio je veliki patriota i čovjek koji je historijski osigurao sebi jasnu poziciju. Izražavam veliko žaljenje da smo ostali bez našeg saborca, prijatelja i komandanta", kaže ratni komandant Prvog korpusa Armije RBiH Nedžad Ajnadžić.


Jedan od pet miliona: Kobre prekršile Pravilnik o ovlašćenjima, podneli smo krivičnu prijavu – NovostiDana.rs\nJedan od organizatora protesta „Jedan od pet miliona“ Srdjan Marković izjavio je danas da su pripadnici Vojske Srbije tokom protesta u subotu prekršili Pravnilik o vojnim ovlašćenjima Vojne policije i dodao da je protiv N.N. lica podneo krivičnu prijavu zbog sprečavanja skupa i nasilničkog ponašanja.\nMarković je ocenio da bi bilo opravdanja za primenu sile „samo ukoliko se opirao“, a da primena prekomerne upotrebe sile nije ni po jednom pravilu.\n„Snimke predajemo zbog toga što na RTS-u nismo mogli da vidimo drugačije mišljenje, već samo monolog Aleksandra Vučića, a nas niko nije pozvao da kažemo svoje mišljenje i kažemo šta se dogodilo. Mi smo prvi gradjani Srbije koje je vojska tukla posle demonstracija u Beogradu 9. marta 1991. godine“, rekao je on.


PSG: Antimigrantska retorika u Srbiji je odraz populizma i rasizma – NovostiDana.rs\nPokret slobodnih gradjana (PSG) kritikovao je danas pojavu antimigrantske retorike u Srbiji i ocenio da posebno zabrinjava to što širenje panike i netrpeljivosti dolazi iz dela opozicije.\n„Medju njima ima i doktora, naučnika, sportista, inženjera, ali i ljudi sklonih lošim stvarima baš kao i u bilo kojoj drugoj grupi. Naša je civilizacijska dužnost da prihvatimo ljude pobegle od besmislenog stradanja i rata u kome su njihove zemlje samo pioni“, smatra PSG.\nU saopštenju se podseća da su Srbi i drugi gradjani sa ovim prostora u svojoj istoriji utočište nalazili širom Evrope i sveta i da zbog toga nemaju moralno ili bilo koje drugo pravo da pred nevoljnicima zatvaraju vrata.\n„Tim pre što migracije iz Srbije poslednjih godina, koje se u 2018. godini približavaju broju od 100.000 ljudi, dobijaju sve elemente izbeglištva“, dodao je taj pokret.


subota, 17 oktobar 2015 10:37\nBiblioteka Srednjoškolskog centra „Petar Kočić“ od danas je bogatija za preko 70 novih knjiga vrijednosti 1.000 maraka koje su donacija Mikrokreditnog društva „Mikrofin“.\n- Pričinjava nam veliko zadovoljstvo da opet doniramo učila i nastavna sredstva školama na području opština Bijeljina i Zvornik. Na žalost, potreba za ovakvom vrstom pomoći postoji iz godine u godinu i dok god je takva situacija mi ćemo se uvijek rado odazvati, jer u „Mikrofinu“ smatramo da je kvalitetno obrazovanje temelj za dalji razvoj djece i rezultata koje će postizati u svom životu i radu – rekla je Rodićeva.\n- Izuzetno se zahvaljujem „Mikrofinu“ na ovoj donaciji, naročito Dragani Rodić koja je prepoznala značaj knjige za učenike. Radi se isključivo o lektiri i koliko god bibliotečki fond bio veliki, opet uvijek nedostaje knjiga i zato je ovo jedna veoma značajna donacija. Ja se iskreno nadam da će se i ostale i banke i mikrokreditne organizacije ugledati na „Mikrofin“ s obzirom da je ulaganje u škole najvažnije ulaganje – poručila je Pisićeva.


Srbija u odnosu na zemlje Evrope i Sveta po konkurentnosti - AKTER mag.\nSrbija u odnosu na zemlje Evrope i Sveta po konkurentnosti - AKTER mag.\nAutor: Miodrag Kostić - Akter magazin - Ponedeljak, 29 novembar 2010\nDotakli smo dno života!\nZa ovo gde smo se našli, na samom dnu, nije kriva samo aktuelna vlast, već i sve prethodne od raspada Jugoslavije do danas.\nViše puta su mi prijatelji zamerali da u mojoj kolumni u Akter magazinu previše uopšteno pričam i komentarišem, a premalo se bavim konkretnim činjenicama. Od kako sam naleteo na listu rangiranja država Svetskog Ekonomskog Foruma (www.weforum.org) za 2010/11 godinu, ne mogu se odvojiti od njenih rezultata i pokazatelja. Zašto me je ova lista do te mere fascinirala? Kada čitate neke podatke (brojeve) oni veoma teško sami po sebi jasno i vizuelno predstavljaju pojave i situacije koje opisuju. Međutim kada imate listu poređenja, onda je sasvim druga priča. Kada vidite gde se u odnosu na ostale zemlje Srbija nalazi, tek onda možete imati jasnu predstavu o tome “koliko smo stvarno postigli“?\nNa primer, kada kažemo da je po zaštiti interesa manjinskih akcionara kompanija Srbija ocenjena sa indeksom 2.9, ovaj broj sam po sebi ne kazuje mnogo. Ali, kad kažemo da je po ovom važnom pokazatelju Srbija na 137 mestu u Svetu i da su od 139 rangiranih zemalja samo Ukrajina (138) i BIH (139) ispod nas, onda ovaj podatak stvarno deluje otrežnjavajuće. Posebno ako se kaže da su zemlje kao Gana (49 na listi), Botsvana (37), Etiopija (28), skoro dve trećine liste ispred nas, onda tek možete shvatiti do koje mere smo po ovom pokazatelju poslednji. Ne u sredini, ne u zadnjem delu liste, već na samom dnu dna. Pa da nastavim priču o tome gde se Srbija nalazi po pojedinim parametrima na listi rangiranja država Sveta:\nPo tome koliko veruju političarima Srbi su na 99 mestu od 139 zemalja, a ovo mesto sa nama dele El Salvador (98) Kamerun (103) i Senegal (106). Premda bih, iskreno da vam kažem, na sledeće izbore radije otputovao u Kamerun da glasam nego da ponovo glasam za ovdašnje bandite. Većina ljudi koje znam i ne pomišlja da izađe na sledeće izbore, jer je po mišljenju većine glasača mogućnost izbora između pozicije i opozicije podjednako katastrofalan po budućnost Srbije.\nPo neregularnim plaćanjima i mitu i korupciji Srbija je na 87 mestu od 139 zemalja, a ovo mesto sa nama dele Senegal (86), Etiopija (88), Gana (92). O ovom značajnom postignuću dosadašnjih gospodara Srbije nema potrebe dalje komentarisati. Šta mislite zašto nam je sve preskupo i nekvalitetno? Dok se svi paraziti ugrade i poplaća se sve mito i korupcija, koliko stvarno košta život i poslovanje u Srbiji?\nPo nezavisnosti sudstva Srbija je na 124 mestu od 139 zemalja. Ova pozicija pokazuje koliko je pravosudni sistem nezavisan od uticaja državnog aparata, uticajnih pojedinaca ili kompanija. Ovo nezavidno mesto sa nama dele Kenija (121), Panama (125), Madagaskar (126). To znači da je od nas gore samo 17 zemalja Sveta. Uzgred, Zimbabve u kome se država skoro potpuno raspala je svega nekoliko mesta ispod nas. Evo uzora kome naš pravosudni sistem može težiti.\nPo tome koliko državni aparat favorizuje pojedine kompanije ili pojedince u donošenju odluka ili dodeli poslova Srbija je na 125 mestu od 139 zemalja u društvu Gvatemale (126) i Obale Slonovače (129). Da napomenem da je na ovoj listi Etiopija na (61) mestu, Makedonija na (71) a Crna Gora na (33) mestu. Pa sad vi pogledajte koliko je u Srbiji isplativo baviti se biznisom, osim ako ne posedujete minimalno dvocifreni broj partijske knjižice (jedne od partija na vlasti).\nPo rasipništvu državnog aparata Srbija je na 124 mestu od 139 zemalja u društvu Hondurasa (123), Burundija (125) i Zimbabve (115). Uzgred na ovoj listi Crna Gora je na (25) mestu, Etiopija (31), Malavi (34). Kad smo dotle došli da nam je po ovom kriterijumu Etiopija nedostižni uzor. A to koliko nam je država rasipna možete videti po tome što su plate u javnom (neradničkom) sektoru značajno veće od onih u profitnom (koji im zarađuje plate).\nPo teretu državne regulative Srbija je na 131 mestu od 139 zemalja u društvu Sirije (130), Alžira (132), a ako nam je za utehu boljem od Hrvatske (136). Ali zato je Albanija na ovoj listi (20), Uganda (24 ) i Etiopija (25). Šta mislite gde će strani investitori radije uložiti novac, u Srbiju (131) ili u Albaniju (20)? Pa da vidimo za koju godinu, gde će biti Albanska privreda, a gde naša?\nPo etičkom ponašanju kompanija Srbija je na 120 od 139 zemalja, u društvu Lesota (119), Kameruna (121) i Nikaragve (122). To znači da je šansa da vas u poslovanju u Srbiji prevare ogromna. Da ste stranac, koliko bi ste rado uložili novac u zemlji gde će vas verovatno slagati, prevariti ili opljačkati? I ovde je Crna gora na (52), a Albanija na (58) mestu, pa vi vidite gde će se slivati investicije u regionu?\nPo efikasnosti rešavanja privrednih sporova Srbija je na 132 mestu od 139 zemalja u društvu Nepala (128) i Nikaragve (131). Šta mislite koliko će stranci biti spremni da posluju u Srbiji ako znaju da, kad ih domaći banditi prevare (po prethodnom kriterijumu), preko srpskih trgovinskih sudova nikada neće ostvariti svoje pravo. Uzgred po ovom parametru Crna Gora je na (48) mestu, a Albanija (59), pa razmislite gde će to stranci radije poslovati?\nNa kraju, želeo bih da nešto pojasnim. Za ovo gde smo se našli, na samom dnu, nije kriva samo aktuelna vlast, već i sve prethodne od raspada Jugoslavije do danas. Svaka je izdašno i na svoj način doprinela da se postigne ovaj nezavidni rekord, da smo po svim kriterijama društveno ekonomskog razvoja ubedljivo poslednji među poslednjima (na Svetu).


EX YU vesti : Umro Pavluško Imširović\nUmro Pavluško Imširović\nBeograd - Juče je u 66. godini u Beogradu umro Pavluško Imširović, jedan od najistaknutijih aktivista ilegalne opozicione scene u SFRJ koja se sedamdesetih zalagala za slobodu štampe, kritičkog mišljenja i političkog organizovanja.\nViše puta je hapšen, dva puta osuđivan, jednom kao pripadnik tzv „trockističke grupe“ 1972, kada je dobio sedam godina zatvora.\nImširović je bio jedan od najaktivnijih učesnika protesta 1968,a te demonstracije, po sopstvenom priznanju bile su jedan su od deset najvažnijih događaja u njegovom životu. Bio je i među optuženim u tzv. procesu šestorici, odnosno Otvorenom univerzitetu, 1984. Smatra se jednim od najdoslednijih boraca protiv komunistčkog totalitarizma.\nBio je, takođe, jedan od osnivača i aktivista Helsinškog odbora za ljudska prava i član UJDIJA do 1990. kada je istupio ne pristajući na njegovu preregistraciju u političku stranku i izlazak na izbore.\n(izvor - DANAS)\nRADE ŠERBEDŽIJA NA TAPETU\nRADOŠ BAJIĆ - ZAHVALNICA SUBNORU (Pisma iz provinc...\nSvemirski glas na Nišville-u\nNisville 2014: Tania Maria Korea Reis\nNisville jazz festival: POZDRAV ŠABANU\nPrekinut štrajk u "Ratku Mitroviću"\nNeizbežno smanjenje penzija\nVulin: Zakon o radu pun levičarskih ideja\nObećanja umesto boljeg života\nVrhunska nehumanost - Povređena Slađana Milošević


4. Dani arhitekture u Sarajevu – SARAJEVO.co.ba\n4. Dani arhitekture u Sarajevu\nIzložbom posvećenoj radu bivših profesora Arhitektonskog fakulteta u Sarajevu Nedžada Kurte i Amira Polića u klubu “Burence” otvorena je četvrta manifestacija Dani arhitekture 2011, koju organizira Asocijacija studenata arhitektonskog fakulteta.\nSarajevo, pogled iz Buča Potoka\nPredsjednik Asocijacije studenata arhitekture u Sarajevu Ajdin Polić kaže da je izložba posvećena profesorima koji su dali značajan doprinos u radu ove visokoškolske ustanove. Govoreći o gostujućim arhitektima, Polić navodi da su većina njih bh. arhitekti koji rade u inostranstvu, dok ostali dolaze iz Norveške, Engleske, Holandije, Francuske, Libanona, Danske, Srbije, Njemačke.\n“U okviru saradnje sa studentima Akademije likovnih umjetnosti, biće postavljena i izložba njihovih radova, dok će program pored predavanja donijeti i film Holandska arhitektura i dizajn, te prezentaciju Norveška arhitektura, u organizaciji ambasada tih dviju zemalja. Centralni događaj će biti održan 14. i 15. maja u Narodnom pozorištu, kada će 13 gostujućih predavača na adekvatan način predstaviti svoj arhitektonski pristup u projektovanju, kao i teoretski pristup u urbanističkom projektovanju”, napomenuo je Polić.\nObjavljeno u Susreti i zbivanjaOznačeno Arhitektonski fakultet,arhitektura,BiH,Danska,Engleska,festival,Francuska,Holandija,Libanon,Njemačka,Norveška,Srbija,studenti\nNazad Revija kulturno-umjetničkog stvaralaštva u Vilsonovom\nNaprijed Počinje rekonstrukcija krova Višegradske kapije


NOVOGODIŠNjI PAKETIĆI ZA NAJMLAĐE - Televizija K-1\nUdruženja gluvih i nagluvih, slepih i slabovidih i Udruženje partnerski za obrazovanje uz podršku grada Leskovca i gradonačelnika Gorana Cvetanovića, deci korisnika usluga ovih udruženja, uručili su novogodišnje paketiće.\nZahvaljujući uspešnoj saradnji Centra za socijalni rad i organizacija iz oblasti socijalne zaštite uspešno je sprovedena ova akcija uz poštovanje svih epidemioloških mera. Ove godine, zbog epidemiološke situacije, podela je bila drugačija nego ranije, ali su se deca obradovala sadržinom bogatih paketića.\nDeci se obratila dr Aleksandra Milovanović, član Gradskog veća, koja je istakla da je radost darivanja nešto što sve pokreće svakoga dana i da je zato Deda Mraz danas odlučio da uruči novogodišnje paketiće upravo njima.\nDanas je ukupno podeljeno 90 paketića, dok će se sutra nastaviti sa ovom podelom deci bez roditeljskog staranja kada će biti uručeno oko 100 paketića.\n← RESTAUIRANA SPOMEN BISTA MILANA NEŠIĆA\nNAGRADA „ZLATNI ARHIV“ – KRUNA UDRUŽENOG RADA GRADA I ARHIVA →\nPRATEĆI PROGRAM OVOGODIŠNJEG ,,JOAKIMA VUJUĆA“\n27 септембра, 2021 27 септембра, 2021 TV K-1\nGRADSKO VEĆE O GASIFIKACIJI I ENERGETSKOJ SANACIJI\nIZGOREO MAGACIN POGREBNE OPREME U MORAVSKOJ ULICI U LESKOVCU


Razvoj i upravljanje inovativnim turističkim proizvodima - ZLATIBORSKE NOVINE\nRegionalna razvojna agencija Zlatibor domaćin je studijske posete za partnerske institucije koje sprovode projekat TEMATIK. U oviru posete organizovana je radionica na temu “Razvoj i upravljanje inovativnim turističkim proizvodima”, a sve učesnike radionice pozdravila je i gradonačelnica Užica dr Jelena Raković Radivojević.\n“Nadam se da ćete za kratko vreme koliko boravite u našem gradu uspeti da obiđete glavne kulturne i prirodne vrednosti i uverite se da grad Užice ima značajne razvojne potencijale jer smo turizam identifikovali kao jedan od prioriteta u budućem razvoju lokalne zajednice, ali i regiona. Projekat TEMATIK je značajan za grad jer će izradom multifimnkcionalnog vodiča za područje klisure reke Đetinje biti promovisani prirodni, kulturni i istorijski potencijali, a značajna pažnja posvećena je aktivnostima koje su dostupne u klisuri. Očekujem da ćemo ovu priliku iskoristiti i za definisanje budućih razvojnih inicijativa i projekata u turizmu i povezanim sktorima”.\nU nastavku boravka partnera u Užicu, projektni tim RRA Zlatibor,kao deo studijske posete organizuje obilaske značajnih turističkih lokaliteta u gradu i okolini. Planirani su obilasci Stare hidrocentrale, dela klisure reke Đetinje do Velike brane, Muzeja na otvorenom “Staro selo Sirogojno”, centra Zlatibora, kao i vožnja Šarganskom osmicom i obilazak Drvengrada u Mokroj Gori.\nProjekat TEMATIK ili ” Turizam zasnovan na inovativnim kapacitetima” kofinansira Evropska unija kroz program Intereg ADRION 2014-2020, a partnesrki ga sprovodi 9 partnera iz 6 zemalja, Grčka, Italija, Slovenija, Hrvatska, Albanija i Srbija.\nOpšti cilj projekta je promovisanje razvoja održive i pristupačne turističke privrede u ADRION regionu, zasnovanoj na prirodnim, kulturnim i istorijskim resursima. Uspostavljanje mreže i sprovođenje strategije i akcionog plana za izgradnju kapaciteta za održiv i pristupačan turizam i razvoj i prenos inovativnih metodologija održivog i pristupačnog turizma specifični su ciljevi TEMATIK-a.


Magazin Intermezzo – Besplatni kursevi za samohrane roditelje\nPrvi besplatan kurs računara za 95 članova Udruženja samohranih roditelja „Ponos“ iz Banjaluke počeće sutra u prostorijama Informatičke akademije „InfoARS“ u ovom gradu. Kurs će trajati mjesec dana i održavaće se tri puta sedmično.\nCiklus besplatnih kurseva računara dio je projekta „Obrazovanje-put ka napretku“ koji sprovodi Udruženje „Ponos“ zajedno sa partnerima Informatičkom akademijom „InfoARS“ i Udruženjem građana „Nova generacija“.\nU okviru ovog projekta, samohranim roditeljima, koji pohađaju kurseve, biće omogućeno besplatno čuvanje djece te radionice za djecu u organizaciji Udruženja “Nova generacija”.\nU cilju umrežavanja i jačanja kapaciteta biće organizovane i tri cjelodnevne radionice, od kojih će se prva održati sutra u motelu “Nana”.\nPored članova “Ponosa”, na radionicama će učestvovati i samohrani roditelji iz Gornje Ljubije, Donje Ljubije, Prijedora i Kozarca, kao i članovi udruženja samohranih i razdvojenih roditelja “Norne” izTuzle.\nProjekat „Obrazovanje-put ka napretku“ realizuje se pod pokroviteljstvom Američke ambasade u BiH, a njegov primarni cilj je samoosnaživanje samohranih roditelja i povećanje njihove konkurentnosti na tržištu rada.\nStanovi za samohrane roditelje\nPodravkini kursevi kulinarstva


ODLUKE Dugogodišnji istaknuti član SDA Edin Mušić ostaje na čelu SDA u Hercegovačko-neretvanskom kantonu\nJednoglasnom odlukom 60 prisutnih od 61 verificiranog delegata na Skupštini Kantonalnog odbora Stranke demokratske akcije Hercegovačko-neretvanskog kantona Edin Mušić ponovo je izabran za predsjednika tog odbora.\nMušić, kao dugogodišnji istaknuti član SDA, predložen je od svih šest odbora stranke u kantonu te kao jedini kandidat deklarativno dobio povjerenje članstva da predstavlja stranku u narednom periodu, saopćeno je iz Kantonalnog odbora SDA HNK. Kako je navedeno, za potpredsjednike su izabrani Bekir Isaković, Irma Memidžan i Džafer Alić.\nMušić je u svom obraćanju naglasio da je jedinstvo stranke na svim nivoima osnovni zadatak te da tom segmentu namjerava posvetiti maksimalnu pažnju.\n- Međusobno razumijevanje i sinergija Kantonalnog odbora sa svim odborima u Kantonu i šire je jako bitno. Namjera nam je maksimalno sarađivati i sa svim institucijama i organizacijama u ovom prostoru, a posebnu odgovornost imamo prema istočnoj i zapadnoj Hercegovini, jer oni zaslužuju našu veliku pažnju i podršku - naglasio je Mušić.\nZadnji put promjenjen Subota, 29 Februar 2020 18:34\nIzvještajna Skupština PL BiH HNK: Saopštenje za javnost\nRIGOROZNIJE MJERE / Krizni štab HNK: Nema oboljelih od koronavirusa, kazne za ignorisanje samoizolacije


NA PODRUČJU ZAJEČARA GODIŠNJE SE DOGODI OKO 160 SAOBRAĆAJNIH NEZGODA | Radio Magnum 103 MHz\nPočetak/Društvo/NA PODRUČJU ZAJEČARA GODIŠNJE SE DOGODI OKO 160 SAOBRAĆAJNIH NEZGODA\nRadio Magnum Send an email 21. novembra 2019. | 12:45\nOD 2014. DO 2018. GODINE NA PODRUČJU ZAJEČARA DOGODILO SE 713 SAOBRAĆAJNIH NEZGODA, U KOJIMA JE 43 LICA MLAĐIH OD 14 GODINA ZADOBILO LAKŠE ILI TEŽE TELESNE POVREDE\nSvetski dan sećanja na žrtve saobraćajnih nezgoda obeležava se svake godine, treće nedelje u novembru, u sve većem broju zemalja širom sveta. Povodom obeležavanja ovog dana, Agencija za bezbednost saobraćaja Srbije iznela je podatke o broju saobraćajnih nezgoda na srpskim putevima, koji pokazuju da je saobraćajna kultura još uvek daleko od onoga što bi trebalo da bude. Naime, u proteklih pet godina u saobraćajnim nezgodama u Srbiji smrtno je stradalo 2.867 osoba, dok je 100.069 povređeno, od čega čak četvrtinu stradalih čine pešaci. Vodeći uzrok saobraćajnih nezgoda je neprilagođena brzina, zatim upotreba mobilnih telefona, vožnja u alkoholisanom stanju.\nŽivotna priča Milana Šolaja, koja je u kratkom video spotu objavljena na Sajtu agencije za bezbednost saobraćaja, treba da posluži kao apel svim vozačima da se za volanom ne treba “igrati”.\n-Vozio sam 140 kilometara na sat, hteo sam da promenim pesmu na radiju… zakačio sam bankinu. Bolje da je ostala ista pesma…bolje da sam zakasnio 10 minuta. Nikad nemoj da prekoračiš brzinu, i nikad nemoj da voziš bez pojasa, rekao je Milan u video spotu.\nU periodu od 2014. do 2018. godine, na području Zaječara dogodilo se 713 saobraćajnih nezgoda. U tim nezgodama 28 lica je smrtno stradalo, dok je 495 zadobilo teže ili lakše telesne povrede. Godišnji prosek u gradu na Timoku je 160 saobraćajnih nezgoda.\n“U periodu od 2014. godine do 2018. u Zaječaru je 43 lica mlađih od 14 godina zadobilo lakše ili teže telesne povrede. Kada govorimo o starijim licima, Zakon tu misli na lica od 65 godina starosti, 13 lica je izgubilo život, dok je 76 povređeno. Problem je taj što je zastupljena jedna nebriga prema starijim licima u saobraćaju, vozači često nemaju strpljenja za njih, kada na primer, prelaze ulicu. Zatim tu su i biciklisti. Od 2014. do 2018. godine, 4 biciklista su smrtno stradala, a 103 je zadobilo teže ili lakše telesne povrede. Kada govorimo o motociklistima, jedno lice je smrtno stradalo, a 57 je zadobilo teže ili lakše telesne povrede. Kao što statistika pokazuje, biciklisti, pešaci i motociklisti spadaju u najugroženiju kategoriju učesnika u saobraćaju”, rekao je Igor Velić, master inženjer saobraćaja, gostujući na Magnum radiju.\nOn je napomenuo da je brzina najčešći uzrok saobraćajnih nezgoda kako u Srbiji, tako i u svetu.\n“Što je veća brzina, to je duži zaustavni put vozila i teže posledice saobraćajnih nezgoda. Primera radi, ako neko udari dete sa 50 kilometara na sat, sudarne brzine, šansa da dete preživi je 20 odsto”, istakao je Velić i dodao:\n“Mnoge greške su prisutne u saobraćaju, primera radi, deca mlađa od 12 godina ne smeju samostalno da upravljaju biciklom u gradu, morate priznati da upravljaju. Tu izostaje edukacija, dakle mora se raditi na edukaciji kako u osnvnoj školi, tako i u srednjoj, roditelji moraju više da posvete pažnju edukciji dece o pravilnom ponašanju u saobraćaju”.\nVelić je rekao i to da Srbija, uprkos crnoj statistici, ima trend smanjenja saobraćajnih nezgoda i ona je, u odnosu na zemlje Evrope, negde na sredini, niti je najbezbednija, niti najnebezbednija.\nSvetski dan sećanja na žrtve saobraćajnih nezgoda obeležava se svake godine, treće nedelje u novembru, u sve većem broju zemalja širom sveta. Ovaj dan je posvećen sećanju na milione poginulih ili povređenih u saobraćajnim nezgodama, njihovim porodicama, kao i odavanju počasti svim pripadnicima hitnih službi i drugim profesionalcima koji se svakodnevno susreću i i predano bore sa posledicama saobraćajnog traumatizma.


Sakupljeno 16.000 EUR za zbrinjavanje onkoloških pacijenata na osmom BELhospice humanitarnom turniru | odgovornoposlovanje.rs\nSakupljeno 16.000 EUR za zbrinjavanje onkoloških pacijenata na osmom BELhospice humanitarnom turniru\nBeograd, 18. jun 2016. – Danas je na osmom BELhospice humanitarnom turniru u malom fudbalu sakupljeno 16.000 EUR za rad BELhospice centra na pružanju besplatnog palijativnog zbrinjavanja onkološkim pacijentima u odmaklim fazama bolesti.\nCentar za palijativno zbrinjavanje i palijativnu medicinu BELhospice organizovao je, uz podršku Sportskog centra Fudbalskog saveza Srbije i Fudbalskog saveza Vojvodine, osmi po redu humanitarni turnir u malom fudbalu sa ciljem sakupljanja sredstava za zbrinjavanje onkoloških pacijenata.\nOvom prilikom sakupljeno je 16.000 EUR koji će biti usmereni na palijativno zbrinjavanje onkoloških pacijenata koje BELhospice zbrinjava potpuno besplatno.\nOve godine akciju je podržalo 17 kompanija, među kojima su “Apatinska pivara”, Piraeus bank, “Polimark”, KPMG, “Telegroup”, “Coca Cola”, “Scholz&Friends”, “Makler”, “Saga”, “McCann Beograd”, “Muehlbauer”, “TeleSign”, “Generali osiguranje”, “Nordeus,” Karanović Nikolić, “Belmedic” i “Adriatic Motors” d.o.o.- Hyundai Srbija, koji su sa fudbalskim timovima svojih zaposlenih odmerili snage na terenu u borbi za BELhospice pehar.\nU finalu je tim kompanije KPMG odneo pobedu nad timom “Polimark” dok je trećeplasirana bila ekipa kompanije “Telegroup”. Kapitenima sva tri najbolja tima uručeni su pehari.\nTurnir se svake godine organizuje sa ciljem sakupljanja sredstava za rad organizacije, ali i kako bi se podizala svest u javnosti o potrebama za palijativnim zbrinjavanjem pacijenata obolelih od raka koje je u Srbiji još uvek dostupno malom broju pacijenata kao i o neophodnosti izgradnje prvog stacionarnog hospisa za smeštaj ovih pacijenata. BELhospice je u novembru 2015. započeo veliku kampanju pod sloganom “Budi tu!” sa ciljem prikupljanja sredstava za izgradnju prvog stacionarnog hospisa u Srbiji koji će značajno podići kvalitet života terminalno obolelih pacijenata i njihovih porodica.\nMoj izbor 2016: Potrošači su izabrali najbolje domaće proizvode i brendove\n„Teslin vremeplov“ i u Nišu


Tadić: Nikoga ne rušim, na čelo DS ako zatreba - ebart\nTadić: Nikoga ne rušim, na čelo DS ako zatreba\nBivši predsednik Srbije i počasni predsednik DS Boris Tadić izjavio je da nema ambiciju da se vrati na čelo DS, ali da će i taj posao obavljati, ukoliko bude trebalo\nBivši predsednik Srbije i počasni predsednik Demokratske stranke (DS) Boris Tadić izjavio je večeras da nema ambiciju da se vrati na čelo DS, ali da će i taj posao obavljati, ukoliko bude trebalo, ako sazri uverenje da je potrebno menjati stranačko rukovodstvo.\nTadić je u emisiji "Utisak nedelje" TV B92 rekao da poštuje proceduru i Statut DS i ne može da govori u medijima šta je problem DS.\nDemokratska stranka mora da raspravi u kakvom je stanju, a potom i da raspravi kakvo bi rukovodstvo trebalo da ima da bi ostvarila ciljeve, ocenio je Tadić.\nIzvan DS neću reći šta je moj plan i razmišljanje, već ću o tome razgovarati sa članovima DS, objasnio je Tadić i poručio da nikoga ne ruši, ni Vladu, niti legitimno rukovodstvo DS.\nRazgovarao sam svih ovih meseci sa Vučićem, dodao je Tadić, zvao me je danas i Ivica Dačić da mi kaže da on nema veze sa Mišom Bananom, "pričom koju plasira gospodin (Vladimir) Popović". Ne znam kakav naučni status ima Popović da formira institut, ne znam da li je uradio neko naučno delo, to su tragikomi?ne stvari, ocenio je Tadić. On je naglasio i da je Vesna Pešić, koju je posebno uvažavao, iznela notorne neistine i prostakluke da je on bio šef mafije.\nTadić smatra da je DS nacionalna institucija, bez koje nema evropske budućnosti Srbije, ni reformi koje će život učiniti stabilnijim i izvesnijim, ali je za to potrebno da na izborima osvaja rezultate iznad 20 odsto.\nSamo tako možemo steći uticaj u biračkom telu i smanjiti uticaj naših političkih oponeneta, objasnio je Tadić.\nUpitan o koaliciji sa Srpskom naprednom strankom (SNS), Tadić je rekao da je koalicija moguća pod određenim okolnostima, koje u sadašnjem trenutku ne funkcionišu, ali bi mogle posle nekih sledećih izbora.\nTreba redefinisati strateške ciljeve, kuda država ide, definisati podelu uloga ko šta može da radi i promeniti opšte okolnosti u kojima je društvo, kao što je tabloidizacija, naveo je Tadić.\nOn nema poverenja da predsednik Srbije Tomislav Nikolić do kraja stvarno misli da bi Srbija trebalo da bude deo Evropske unije (EU), dok u Aleksandru Vučiću vidi veću odlučnost za proces evropskih integracija.\nVučića ne aboliram i, ako se ili kada se vratim u dnevnu politiku, stalno ću ga podsećati na opasnost njegovih reči iz prošlosti, najavio je Tadić.\nSem Briselskog sporazuma i borbe protiv korupcije, Tadić ne vidi iskorak Vlade Srbije ni u jednom drugom segmentu.\nPrema oceni Tadića, dobar premijer je onaj koji ima legitimitet, a ovog trenutka legitimitet ima Vučić.\nOn bi trebalo da se potvrdi na parlamentarnim izborima, ali lokalni izbori pokazuju na on ima legitimitet, rekao je Tadić.\nTadić je napomenuo da je sastanak sa njim tražio i Mlađan Dinkić i nazvao greškom to što je svojevremeno upravo na njegov zahtev potpisao medijski zakon koji nije bio dobar.\nVladimir Cvijan je bio moj učenik, kao i Vuk Jeremić, za koga je Tadić rekao da je sada podržao budžet da bi dobio državne pare za svoju nevladinu organizaciju.\nS druge strane, Cvijana je, prema Tadićevim rečima, Vesna Rakić Vodinelić predložila svojevremeno da bude pravni savetnik predsednika Srbije, da bi on potom postao i vd generalnog sekretara predsednika.\nBio je, u ime Predsedništva, zadužen za nadzor nad reformom pravosuđa, ali je kasnije otišao, jer je imao primedbe na taj proces, rekao je Tadić, koji smatra da je Cvijan dobar pravnik, ali ne zna da li je i dobar političar.\nNe mislim da je uopšte moguće da Srbija ekonomski napreduje, ako se ne promeni politički sistem, koji sada promoviše mogućnost malih stranaka da uđu u parlament i jačaju svoj ucenjivački kapacitet, rekao je Tadić.\nPrema njegovim rečima, bilo je stranaka koje su na listi DS bile na izborima, a sada su sa SNS, poput Rasima Ljajića, DHSS ili Vuka Draškovića.\nUkoliko se Srbija u naredne četiri godine ne detabloidizira, ne da neće postati članica EU, već će se vratiti u stanje tihog građanskog rata, upozorio je Tadić.\nOd trenutka kada je prestao da bude predsednik Srbije, osim obezbeđenja, Tadić ne koristi ništa od državnih prinadležnosti ili državnih privilegija.\nNemam vremena da se bavim zvanjima, niti mislim da je to bitno, rekao je Tadić i ocenio da nije teško sići sa vlasti, ako na normalan način dođete na vlast.\nFoto: Večernje novosti/FoNet